Mimo granica – www.azil.rs\nU junu 2017. godine u dvanaest evropskih gradova održava se jedan poseban festival kojim se brišu granice između izbeglica i lokalnog stanovništva. U pitanju je Izbeglički festival hrane, u čijem su osmišljavanju i realizaciji učestvovale organizacije Food Sweet Food i UNHCR. Restorani u Rimu, Amsterdamu, Lionu, Marseju, Briselu, Bordou, Lilu, Atini, Firenci, Madridu, Milanu i Bariju otvorili su svoja vrata kuvarima koji su u njihove gradove došli bežeći od ratnih dešavanja u svojim zemljama. Imajući u vidu univerzalnu moć hrane da povezuje ljude, ovaj festival ima tri glavna cilja, a to su: promena stavova o izbeglicama kod lokalnog stanovništva, unapređenje profesionalne integracije izbeglica i otkrivanje kulinarskih specijaliteta iz celog sveta.\nBeogradski centar za ljudska prava i Liceulice odlučili su da se pridruže ovoj inicijativi kroz uključivanje kuvanja tradicionalne arapske hrane u jedinstveni događaj „Mimo granica“, koji je održan u subotu 1. jula 2017. godine u Galeriji ŠTAB u Beogradu. U kuhinji restorana „Od usta do usta“, koji je velikodušno otvorio vrata za Muhameda iz Sirije, Mustafu, Al-Nuha i Karara iz Iraka, ovi talentovani kuvari imali su priliku da pokažu svoje umeće kuvanja i da promovišu tradicionalnu arapsku hranu, a svi zajedno smo mogli da osetimo ukus i miris nove kulture. Maklube, fasulia, biryani, kabab hindy samo su neka od tradicionalnih arapskih jela koja su svi posetioci Galerije ŠTAB mogli da probaju uz razgovor sa nekoliko desetina izbeglica koje su učestvovale u događaju. Posetioci su takođe imali priliku da u neformalnoj atmosferi uživaju u celodnevnom druženju sa izbeglicama i da zajedno sa Demirom Mekićem i grupom mladih performera budu deo interaktivnog forum teatra. Nelly iz Kameruna prezentovala je tradicionalnu afričku tehniku ukrašavanja i pletenja kose, a Khatera iz Avganistana je predstavila umetnost oslikavanja tela kanom. Za dobru muziku bili su zaduženi Emir i Julio koji čine duo SinKuba.\nBeogradski centar za ljudska prava i Liceulice već drugu godinu zaredom kroz zajednički program pokušavaju da podignu svest o problemima sa kojima se susreću izbeglice u Srbiji. Naročita pažnja pridaje se položaju osoba koje su odlučile da se nastane u Srbiji i preprekama sa kojima se susreću dok pokušavaju da ostvare svoja osnovna prava i integrišu se u naše društvo.\nDogađaj je organizovan uz podršku kancelarije UNHCR u Srbiji. Beogradski centar za ljudska prava i Liceulice posebnu zahvalnost duguju restoranu „Od usta do usta“, Galeriji ŠTAB i fotografkinji Sari Ristić.


Human Rights Watch: Američka vlada je mučila zatvorenike\nU izvještaju Grupe, objavljenom danas, predočeni su intervjui sa 14 libijskih disidenata, koji su uhvaćeni u stranim zemljama, uključujući Afghanistan.\nGrupa za zaštitu ljudskih prava, Human Rights Watch, je saopćila da je otkrila nove dokaze da su Sjedinjene države koristile metode mučenja, uključujući tzv waterboarding, tijekom ispitivanja libijskih islamista , a za vrijeme adminstracije predsjednika Busha.\nU izvještaju Grupe sa sjedištem u New Yorku, objavljenom danas, se predočeni intervjui sa 14 libijskih disidenata, koji su uhvaćeni u stranim zemljama, uključujući Afghanistan.\nHuman Rights Watch kaže da su ovi islamisti mučeni prije nego su ih Sjedinjene države , kako stoji u izvještaju, na srebrenoj tanci isporučili režimu Muamera Gadhafija. Dvojica ispitanika su potvrdili da su mučeni metodom waterboardinga, ili nekom sličnom metodom, u kojoj subjekt torture ima osjećaj da se guši u vodi.\nAdministracija predsjednika Busha je tvrdila da su samo trojica uhapšenih terorista ikada mučena waterboardingom: Khalid Shekh Mohammed, Abu Zubaydah i Abd al-Rahim al-Nashiri, svi članovi al Qaide.Administracija predsjednika Obame je osudila metodu waterboardinga nazvavši je mučenjem, i tu tehniku zabranila u ispitivanjima osumnjičenih za terorizam.\nGlasnogovornica CIA-e CIA Jennifer Youngblood je na najnoviji izvještaj Human Rights Watcha odgovorila riječima da "je službeno zabilježeno da postoje samo tri slučaja waterboardinga osumnjičenih. Ona je kazala da je Ministarstvo pravosudja odlučilo da ne procesuira agente CIA-e nakon đto su revidirani slučajevi više od 100 zatočenih osumnjičenika u periodu od 11 septembra 2001. do danas.


SVE TRI VAKCINE ŠTITE OD NOVOG SOJA VIRUSA: Za sve koje prime prvu dozu cepiva obezbeđena je i druga\n26.01.2021. 08:48h 25.01.2021. 21:22h\nDa bi se izbegle gužve, od danas na svim punktovima u zemlji mogu da se vakcinišu samo građani sa zakazanim terminom, odlučila Vlada Srbije\nSve tri dostupne vakcine u Srbiji efikasne su i protiv novog soja koronavirusa, koji se nedavno pojavio i kod nas, a za sve koje prime prvu dozu cepiva obezbeđena je i druga, izjavio je državni sekretar u Ministarstvu zdravlja Mirsad Đerlek.\n- Pozivamo građane da se što pre vakcnišu i vlada veliko interesovanje. Ove tri vakcine efikasne su i za novi soj, a širenje panike potpuno je kontraproduktivno. Svi koji su primili prvu dozu na vreme će primiti i drugu - rekao je dr Đerlek.\nOn je juče za TV Hepi dodao da od 24. decembra, kada je počela masovna vakcinacija protiv kovida u zemlji, nije prijavljen nijedan slučaj ozbiljnijih negativnih reakcija.\nU Srbiji je dosad vakcinisano 265.000 građana, a prethodnih dana na svim punktovima širom Srbije vakcinisani su građani koji su pozivani, ali i oni koji su bez poziva došli da prime cepivo, pa su u nekim mestima primećeni i redovi zbog velikog odziva ljudi. Zbog toga je Vlada Srbije juče odlučila da od danas na svim punktovima za vakcinaciju mogu da se vakcinišu isključivo oni koji su nakon prijave dobili poziv od E-uprave sa terminom vakcinacije.\nDošli na vakcinaciju Rudari i radnici EPSfoto: Tanjug/EPS/Danilo Mijatović\n- Nema nikakve potrebe, niti je u interesu javnog zdravlja da se stvaraju redovi i gužve građana koji nemaju zakazan termin, jer će svi dobiti vakcinu u skladu sa planom prioritizacije. Ovakva odluka doneta je zbog toga što se svakoga dana uvećava broj građana koji se nisu prijavili za vakcinaciju, a dolaze ispred punktova ili zdravstvenih ustanova kako bi se vakcinisali. Zbog toga Vlada Srbije još jednom poziva sve građane da dolaze na vakcinaciju isključivo u terminu kada im je ona i zakazana - saopštila je Vlada.\nInače, juče je na Beogradskom sajmu, pored 18 vakcinalnih punktova u Hali 11, otvorena i Hala 3 za vakcinisanje građana.\n- Kada ova dva punkta budu zajednički radila, moći ćemo da vakcinišemo već u ovom danu oko 8.000 građana. Očekujemo da ćemo kapacitete povećavati u narednim danima, a sa ovim punktom očekujemo već do kraja nedelje da to bude između 10.000 i 11.000 građana - saopštio je zamenik gradonačelnika Beograda Goran Vesić i dodao da je počelo i sa pripremom punkta u Belekspo centru na Novom Beogradu, koji će biti završen najkasnije do petka i gde će moći da se imunizuje oko 3.000 ljudi dnevno.\nRadnici „Gradske čistoće“, njih 14.000 prijavljenih, juče su bili vakcinisani na Sajmu, kao i zaposleni u Pošti, „Beogradskom vodovodu i kanalizaciji“, rudari iz „Kolubare“ i površinskog kopa „Drmno“ u Kostolcu, radnici EPS sa direktorom Miloradom Grčićem na čelu, ali i drugih preduzeća.\nBritanski soj se nije raširio\nEpidemiolog dr Branislav Tiodorović uverava da se novi, zarazniji britanski soj korone, koji je u Srbiju donela Novosađanka koja je 31. decembra avionom iz Londona stigla u našu zemlju, u međuvremenu nije raširio jer su pronađeni svi njeni kontakti. On ipak upozorava da je sve ovo razlog više da se ne popuštaju postojeće mere protiv koronavirusa, jer je realno očekivati još novih slučajeva:\n- Ona je doputovala 31. decembra i uzorkovana je tada, ali sekvenciranje ne može tako brzo da se izvrši. Pitanje je da li smo mi i pre toga imali neki slučaj. Moramo da budemo spremni da će se pojavljivati - rekao je on za Telegraf.rs.\nOČEKUJU SE I NOVE ISPORUKE\nStiglo još 11.700 doza „Fajzerove“ vakcine\nNa Institut „Torlak“ u Beogradu juče je stiglo još 11.700 doza „Fajzerove“ vakcine. Kako je dan ranije za Kurir najavio državni sekretar u Ministarstvu zdravlja Mirsad Đerlek, u naredne dve nedelje očekuje se da počne da stiže između 10.000 i 20.000 doza ove vakcine nedeljno, dok se 15. februara očekuje još 41.000 doza. Svakog dana očekuje se i da stigne ugovorena isporuka 250.000 doza ruskog cepiva „sputnjik V“.\nEVROPA SE PONOVO ZATVARA?\nPooštravanje mera za ulazak u EU\nEvropska komisija zatražila je pooštravanje mera za ulazak u EU zbog širenja novog soja koronavirusa, dok je Nemačka među prvima pooštrila pravila za ulazak u zemlju, između ostalih i za Srbe, pa tako sada u Nemačku možete sa negativnim PCR testom ne starijim od 48 sati, ali se morate opet testirati nakon pet dana od ulaska u zemlju, a to vreme ćete morati da provedete u karantinu.\n- Testiranje će biti obavezno za sve putnike koji ulaze u EU, uključujući i one koji su na tzv. bitnim putovanjima. PCR test za ulazak u EU mora biti star najviše 72 sata. Dodatna pravila, poput samoizolacije, karantina i praćenja kontakata do 14 dana, moraju se primeniti na putnike koji dolaze iz trećih zemlja, u kojima je primetna cirkulacija novih sojeva virusa - rekla je komesarka EU za unutrašnja pitanja Ilva Johanson.\nPRIMIO KINESKO CEPIVO\nŠapić zavrnuo rukav\nPredsednik opštine Novi Beograd i Srpskog patriotskog saveza (Spas) Aleksandar Šapić primio je juče kinesku vakcinu i u saopštenju pozvao građane da učine isto:\n- Veliki deo opštinske uprave Novi Beograd koji se prijavio za vakcinaciju u ponedeljak je vakcinisan „Sinofarmovom“ vakcinom. Pozivam sve naše građane da iskoriste privilegiju koju imaju, a zahvaljujući činjenici da je naša država obezbedila vakcinu, za razliku od najvećeg broja zemalja u Evropi i svetu, a naročito u regionu.\nZBOG PRIVOĐENJA KOLEGA\nProtest medicinara na severu Kosova\nRadnici Zdravstvenog centra Kosovska Mitrovica predali su juče, nakon protestne šetnje, pismo kosovskom osnovnom tužilaštvu u Mitrovici zbog privođenja i saslušanja njihovih kolega, ali i zbog „upada naoružane policije u bolnice i pretnji lekarima i pacijentima, kao i pretresa i popisa lekova“. Učesnici protesta nosili su transparente na engleskom jeziku „Zaustavite lov na bele mantile“, „Doktori su heroji svuda u svetu, a za Prištinu su kriminalci“...\nKurir.rs/ Jelena Pronić Foto: Tanjug/Beoinfo\nVAKCINACIJA PO RASPOREDU IMUNIZACIJE: Zaposleni u novosadskom preduzeću Ciklonizacija primili vakcinu\nkoronakoronavirusnovi sojepidemijaMirsad Đerlek


Italija Archives | Talas.rs\nTags archive: Italija\nPrethodna procena Međunarodne organizacije rada predviđala je gubitak od oko 25 miliona radnih mesta\nKako korona virus menja ekonomiju – od proizvodnje do snabdevanja\nKina je za sada najpogođenija virusom, a izvesno je da će svetska ekonomija ovo osetiti.\nŠta je kineski predsednik radio u Italiji i Francuskoj?\nFoto: Kremlin.ru Predsednik Narodne Republike Kine Si Đinping danas završava svoju evropsku turneju u okviru koje je posetio Italiju, Monako i Francusku. Đinping je izabrao…\nPrivreda Italije je u problemu – zašto je to važno za Srbiju?\nNajveći nivo emigracije još od 1970ih, javni dug preko 130% BDP-a


13. februara 2020. – GRAD Kruševac\nNaslovna » 2020 » februar » 13\nArhiva po danima: 13. februara 2020.\n13. februara 2020.\tKomentari su isključeni na U pauzi prvenstva Prve rukometne lige Zapad, Kruševljani bruse formu za titulu prvaka 102 Pregleda\nPod dirigentskom palicom trenera Bratislava Vukojevića i Đorđa Pljevaljčića, kandidati za najbolji sastav RK Kruševac počeli su pripreme u gradu pod Bagdalom. Očekuju da sačuvaju prvo mesto u jesenjem delu prvenstva Prve lige Zapad i vizu za Prvu B ligu– Želja je da sačuvamo jesenju titulu i izborimo plasman u viši rang – kaže predsednik RK Kruševac Miodrag Trifunovic Piklja. – ...\n13. februara 2020.\tKomentari su isključeni na Ujedinjena opozicija Kruševca najavila početak kampanje “Bojkot 2020” 676 Pregleda\nNa konferenciji za novinare koju su u prostorijama Narodne stranke organizovali predstavnici stranaka Ujedinjene opozicije Kruševca najavljen je početak kampanje “Bojkot 2020” i predstavljena Deklaracija o bojkotu izbora– Proglašavamo bojkot lažiranih izbora i ne pristajemo da budemo saučesnici u otimanju slobode građana i građanki Srbije. Obavezujemo se da ćemo se boriti svim opravdanim sredstvima za potpuno oslobađanje Srbije od kriminalno ...\n13. februara 2020.\tKomentari su isključeni na SSP: “Smanjenje cenzusa bezuspešan pokušaj režima da pobedi bojkot” 257 Pregleda\n– Opozicija koristi društvene mreže jer su sve kruševačke televizije u vlasništvu funkcionera Srpske napredne stranke i u 8 godina niko iz opozicije nikada nije dobio poziv za gostovanje ni ne jednoj lokalnoj televiziji. U istom periodu su sve te televizije uzimale novac građana iz budžeta Grada i nikada nisu prenele ni jednu izjavu ili saopštenje bilo koje opozicione stranke ...\n31. maja 2020., 02:46\nSa Konferencije „Lokalne zajednice protiv rodno zasnovanog nasilja prema ženama“


Načelnik opštine sa najuspješnijim privrednicima pruža podršku za nove investicije\nJuče je u Kotor Varošu završeno i svečano obilježeno pokrivanje zgrade doma za njegu starijih lica.\nBoro Đenić, vlasnik i direktor Doma za njegu starijih lica ”Zdrava sredina” iz Kneževa, u čijem sastavu se nalazi dom u Kotor Varošu, zahvalio se načelniku opštine Kotor Varoš Zdenku Sakanu na saradnji i pomoći opštinskih službi da bi se radovi na objektu završavali u predviđenim rokovima.\nNačelnik Kotor Varoša Zdenko Sakan izjavio je da su svi koji žele da ulažu na području kotorvaroške opštine dobro došli i da će uvijek imati podršku lokalne vlasti. Druženju su prisustvovali, osim predstavnika lokalne uprave, i brojni kotorvaroški privrednici te generalni direktori kompanija ’’Dermal’’ i ’’Fagus’’ Radenko Bubić i Miroslav Malijević.\nVlasnik i generalni direktor ’’Dermala’’ Radenko Bubić izjavio je da je srećan zbog svake investicije koja donosi nova radna mjesta u Kotor Varošu. ’’Želimo da Kotor Varoš i u narednom periodu bude sredina prepoznata po visokoj stopi zaposlenosti i razvoju, koji ni pandemija virusa korona nije mogla značajno zaustaviti’’, rekao je Bubić.\nViše iz kategorije: « Bibić : Izađite na izbore i sudite po djelima Obavještenje za građane koji su u izolaciji : Biračko pravo ostvarujete kod kuće »\nVaša IP adresa je : 3.238.107.166


Obaveštavamo vas da će jedan od najznačajnijih filmskih festivala u regionu - Festival evropskog filma Palić, biti održan od 17. do 23. jula na više lokacija u prelepom prirodnom okruženju kraj jezera Palić i u Subotici.\nFestivalski program sačinjava devet filmskih selekcija: Takmičarski program, Paralele i sudari, Mladi duh Evrope, Novi belgijski film, Novi mađarski film, Eco Dox, Dečji program, Omaž programi za dobitnike nagrade Aleksandar Lifka i ERSTE Underground Spirit.\nNajboljim filmovima u okviru glavnog Takmičarkog programa biće dodeljene nagrade - Zlatni toranj za najbolji film, Palićki toranj za najbolju režiju i Specijalna nagrada žirija. Međunarodni žiri kritike dodeliće Tolerance Award za najbolji film iz programa Paralele i sudari, a selekcija Mladi duh Evrope nagrađuje evropskog filmskog stvaraoca nagradom ERSTE Undeground Spirit.\nFestival će uručiti dve nagrade Aleksandar Lifka za doprinos evropskoj kinematografiji. Aleksandar Lifka je bio začetnik kinematografije na ovim prostorima i jedna ...


Konkurs Nacionalni forum za „Zelene ideje”, po treći put realizuje Trag fondacija u partnerstvu sa Fondom braće Rokfeler i Erste Bankom. Cilj konkursa je da se prepoznaju i podrže ideje sa najvećim potencijalom održivosti tj. ostvarivanja socio-ekonomskog razvojnog uticaja na svoju lokalnu zajednicu, uz očuvanje prirodnih resursa i životne sredine.\nNa konkurs se mogu prijaviti pojedinci, registrovana udruženja prema Zakonu o udruženjima, registrovana poljoprivredna domaćinstva, kao i mala preduzeća i preduzetnici koji imaju godišnji obrt manji od 10.000 evra.\nTri najbolje ocenjene ideje biće nagrađene sa po 5.000 dolara, a učestvovaće i na Regionalnom forumu Fonda braće Rokfeler uz mogućnost da se takmiče za nagradu od 10.000 dolara.


Automobil na vodonik koštaće 2025. kao hibridni danas – Plus Radio\nHome / Auto-Moto / Automobil na vodonik koštaće 2025. kao hibridni danas\nAutomobil na vodonik koštaće 2025. kao hibridni danas\nBy Plus Radio on 02/11/2017 Vrijeme: 09:31\nU Toyoti veruju da će cena serijskih modela automobila koji za pogon koriste vodonične gorivne ćelije do sredine naredne decenije pasti toliko da će ova vrsta vozila biti u istom cenovnom rangu sa današnjim modelima sa hibridnim pogonskim sistemom.\nJapanski proizvođač jedan je od pinoira u proizvodnji automobila sa hibridnim (benzinsko-električnim) pogonskim sistemima, a ujedno i komercijalno najuspešnija auto-kompanija na svetu kada je reč o hibridima.\nToyota je u poslednje dve decenije širom sveta prodala 10-ak miliona automobila sa hibridnim pogonom, od čega je na putevima ubedljivo najviše Priusa. U međuvremenu, japanski proizvođač postao je pionir još jedne pogonske tehnologije – među prvima je razvio i ponudio tržištu produkcijski automobil koji kao gorivo koristi vodonik, tačnije vodonične gorivne ćelije.\nU pitanju je Toyota Mirai, koja se pojavila krajem 2014, i koja se proizvodi i prodaje u maloj seriji, uglavnom kao subvencionisani flotni automobil, s obzirom na visoku cenu od oko 50.000 evra.\nIpak, japanska kompanija smatra da je to samo početak i da će ovaj tip vozila u bliskoj budućnosti biti znatno jeftiniji, zahvaljujući nižim troškovima proizvodnje.\nToyota Mirai na sajmu automobila u Beogradu 2016. (Foto: B92)\nU Toyoti veruju da će sa smanjenjem maloprodajne cene na tržištu porasti tražnja za automobilima na vodonik, uprkos trenutnoj ekspanziji električnih vozila.\nU razgovoru za Autocar na auto-salonu u Tokiju, jedan od direktora Toyote, Naomichi Hata, rekao je da će automobili na vodonik koštati kao i modeli sa hibidnim pogonom.\n„Početkom naredne decenije ponudićemo drugu generaciju tehnologije vodoničnih gorivnih ćelija, koja će omogućiti održivi razvoj vozila sa ovim pogonskim sistemom”,izjavio je Hata.\n„Danas je godišnja proizvodnja Toyote Mirai ograničena na 3.000 vozila, ali očekujemo da će do 2025. ona biti udesetostručena“.\n„Kao reultat svega toga, verujemo da će – barem u Japanu – te 2025. naš hibridni i automobil na vodonik imati prubližno istu cenu“, optimista je Hata.\nIako većina proizvođača automobila očekuje da će u budućnosti dominirati čisto električni automobili, neke kompanije, poput Toyote, Honde, Hyundaija ili Mercedesa, ulažu velike napore da unaprede tehnologiju vodoničnih gorivnih ćelija i razviju pristupačnije serijske modele na vodonik.\n← Previous Story Prve fotografije: Jeep Wrangler za 2018.\nNext Story → Pravićemo, izgleda, džipa jeftinijeg od fiće


Na poslu | Saveti | Poslovi Infostud\nu saradnji sa Saga New Frontier Group\nAlkoholizam je bolest koja narušava organizam čoveka ali i bolest koja ostavlja značajne posledice u vidu poremećenog funkcionisanja osobe u svojoj sredini, pri čemu isto tako i društvena sredina ima značajan uticaj u nastajanju bolesti. Alkoholičari…\nBilo da ste pušač ili ne, razgovor o pušenju na radnom mestu vas verovatno nije zaobišao - ukoliko ste pušač, kolege nepušači su vam prigovarali, i obrnuto. Ovi razgovori često budu napeti i stvaraju negativnu atmosferu na radnom mestu. Zbog…\nBilo da ste u potrazi za poslom, pa Vas čeka intervju sa poslodavcem ili ste već zaposleni, a želite povišicu, bićete u situaciji da pregovarate o plati. Kako bi Vam pritekao u pomoć u ovoj situaciji, Infostud je Vam je pripremio niz saveta.…\nVreme naših roditelja koje je u tragovima i nas kačilo (onaj malo stariji deo populacije J) imalo je potpuno drugačiji režim poslovanja. Koreni tog poslovanja nicali su u "zlatnim" 80-tim kada svest o pojedincu, kao nekome ko sam postiže uspeh,…\nVećina ljudi stres vezuje za negativna osećanja nastala usled preopterećenja, kako u poslovnom, tako i u privatnom životu. Ono što se retko spominje jeste da čak i prijatne promene u životu koje ponekada i priželjkujemo, na primer, venčanje,…\nPunomoćje predstavlja pravni odnos između vlastodavca i punomoćnika kojim se punomoćnik obavezuje da, uz naknadu ili besplatno, u ime i za račun vlastodavca, preduzima određene pravne poslove, tako da oni neposredno obavezuju vlastodavca. Prilikom…\nDa li spadate u one srećnike koji bi prodali i frižider Eskimima, da su u prilici? Da budemo realni, većina ljudi nije talentovana za prodaju. Na sreću, i ovo je veština koja se da naučiti, makar u osnovim crtama jer i u našoj zemlji najčešći…


Đerlek: Blizu smo pobede korone | Boom93\nĐerlek je za televiziju Pink kazao da će toj pobedi doprineti proizvodnja vakcine koju će Srbija da počne da proizvodi uz pomoć ruskih stručnjaka, čiji se dolazak planira za 11. februar.\n“Proizvodnjom vakcine protiv korone Torlak ćemo vratiti u mesto koje je imao. U tom institutu rade stručni ljudi, treba rešiti samo pitanje tehničko-tehnoloških stvari”, ocenio je Đerlek.\n“Ti ljudi treba da znaju da nemaju nikakvu štetu od vakcinacije. Važno je završiti lečenje, a posle 28 dana, nakon prestanka svih simpotma virusa, treba se revakcinisati”, ocenio je Đerlek.\nTreba doprineti tome da se korona virus svede na sezonski grip, napomenuo je on.\nOznakeKoronavirus Mirsad Đerlek Proizvodnja Srbija vakcina


Jusuf Hadžifejzović nagrađen u Južnoj Koreji - ART mozaik\nFoto: Eun Su Lim\nPiše: Indira Hadžagić Duraković 13. januara 2019.\nJusuf Hadžifejzović, sa stalnom adresom u Sarajevu, ali decenijama sa povremenim adresama širom sveta, već nekoliko godina čest je gost južnokorejskih umetničkih događaja. Tokom više meseci prošle godine, imao je izložbe i performanse u galerijama i muzejima savremene umetnosti u ovoj azijskoj zemlji. Velika internacionalna nagrada uručena je umetniku za radove iz ciklusa „Prodavnica praznina“ koji je ostavio utisak na probirljivu likovnu publiku širom sveta, a ove godine i u gradovima Slovenije i Hrvatske.\nPre dve godine, na poziv selektora Park Bionguka, direktora fondacije „Devetoglavi zmaj“ Jusuf Hadžifejzović boravio je takođe u Južnoj Koreji na Međunarodnom eko-prostornom art festivalu koji se održava u Sunčehonu, jednom od najčuvenijih parkova prirode u svetu. Od nekadašnje močvare, stvoreni su zadivljujući vrtovi sa florom i faunom koje svake godine posećuju umetnici kako bi, svojim delima, svetu poslali poruku vezanu za neophodnost zaštite životne okoline i kvaliteta života na planeti. Zahvaljujući saradnji sa poznatom južnokorejskom umetnicom Eun Su Lim, koju je imala priliku da vidi i prijepoljska publika, kada je ispred Doma kulture izvela konceptualnu plesnu predstavu, Hadžifejzović je gostovao u Galeriji 2523 u južnokorejskom gradu Čondžu.\nNa pitanje šta je „prodavnica praznina“, odgovara da već nekoliko godina prodaje svoje praznine. „Ideja je da skupljam i čuvam sve što konzumiram. Moj galerista je izdao sertifikat o autentičnosti moga rada koji dobijaju kupci za svaku kupljenu prazninu, na kojoj piše vlasništvo praznine, moj potpis sa datumom i nazivom grada gde je praznina kupljena. Materijalizovane praznine su odlivene u bronzi, gipsu i porcelanu“, objašnjava Hadžifejzović. Upitan da li je to metafora kojom umetnik ukazuje da su ljudi danas globalno povezani zahvaljujući potrošačkoj nezajažljivosti koja je nametnuta kroz masovne medije, naš sagovornik se prisetio izložbe od pre dve godine.\n– Kada sam dobio poziv za internacionalnu izložbu u Novom Sadu pre dve godine koja je prvobitno bila zamišljena da okupi učenike Klausa Rinkea, a onda je proširena, pa je učestvovao i značajan broj konceptualnih umetnika, ja sam za katalog iskoristio rečenicu koju je izgovorio jedan od najvećih svetskih pozorišnih stvaralaca Piter Bruk, povodom obeležavanja pola veka BITEF-a u Beogradu:“Sve počinje i završava prazninom“. Od početka svog umetničkog izražavanja bavim se novcem . Novac je stalno prisutan jer mislim da je on, na neki način i konzervator umetničkih dela, ističe Hadžifejzović.\nJusuf Hadžifejzović se odmah posle osnovne škole završene u Prijepolju opredelio za umetnost. Srednju školu premenjenih umetnosti završio je u Sarajevu, studirao je na Akademiji likovnih umetnosti u Beogradu, a u Dizeldorfu završio postdiplomske studije na Državnoj akademiji umetnosti u klasi čuvenog Klausa Rinkea. Jedan je od osnivača projekta Jugoslovenska dokumenta koji je sredinom osamdesetih godina prošlog veka Sarajevo dovelo u žižu jugoslavenske ali i svetske umetničke scene. Iz Belgije, gde je živeo 12 godina, vratio se u Sarajevo. Hadžifejzović je pokretač i umetnički direktor kultne sarajevske galerije Čarlama.\n← Tarantino i Kusta u istom filmu\nMarija Ivanović – Najiščekivaniji filmovi 2019. godine →\n07.01.1934 – Prvo izdanje stripa o Flash Gordonu\nIbrahim Čikić – Milika Pavlović


Gorenje BO717ORAW ugradna rerna cena, cene Srbija, prodaja Beograd Novi Sad Niš\nGorenje BO717ORAW ugradna rerna cene\nGorenje BO 717ORAW Vrsta rerne Nezavisna, Energetski razred A, Zapremina rerne 71 l, Način upravljanja Mehaničko (Prekidač)... specifikacija\ncena od 39.891,00 do 50.990,00 din | prodavnica (5)\nEPonuda nije internet prodavnica već Vam omogućava da brzo i lako nađete Gorenje BO717ORAW ugradna rerna po najjeftinijoj ceni. Naš cilj je da kupci budu što bolje informisani o ponudi Gorenje ugradna rerna BO717ORAW na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Gorenje Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje BO717ORAW ugradna rerna sa PRODAVCEM. EPonuda ne može da garantuje potpunu tačnost specifikacije i slika za Gorenje BO717ORAW ugradna rerna. Pre kupovine, podatke za Gorenje ugradna rerna BO717ORAW proverite na sajtu PROIZVOĐAČA.


STEFANOVIĆ SA AMBASADORKOM KINE! Nastavak izuzetne saradnje u oblasti unutrašnjih poslova - Informer\nPotpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas u Beogradu sa ambasadorkom Narodne Republike Kine Čen Bo\nStefanović i Bo razgovarali su o nastavku saradnje u oblasti unutrašnjih poslova.\nIstakli su da je saradnja policija dveju zemalja na izuzetnom nivou i da će se nastaviti u cilju borbe protiv organizovanog kriminala, transnacionalnog kriminala i terorizma.\nNebojša Stefanović Čen Bo MUP Saradnja\nSTEFANOVIĆ: Podaci građana Srbije u sistemu MUP-a zaštićeni!\nSaradnja Srbije i Kine u oblasti bezbednosti veoma je znacajna i korisna.\nSaranja policija dve prijateljske zemlje i razmena iskustava, moze dovesti do napredka u ovoj oblast.\nVeoma je vazno saradjivati, na svim poljima, sa jedno tako velikom silom,kakva je Kina.\nsaradnja koja je izuzetno važna\nBravo svaka cast sve cestitke i pohvale...\nNadam se dobrom ishodu razgovora Stefanovica i ambasadorke Kine.\nKina i Srbija medjusobno saradjuju protiv kriminala.\nNastavak saradnje obe države je dobra za svih nas u cilju borbe protiv organizovanog kriminala i terorizma.Odlična saradnja !\nBravo za izuzetnu saradnju Srbije i Kine.\nU poslednje vreme, Kina, Rusija i Nemačka su najozbiljniji partneri\nSrbija će privlačenjem Kineskih investicija ojačati svoju ekonomiju.\nKina je vise puta dokazala da je odlican saradnik u svim sferama.\nSve pohvale za ovakvu saradnju!\nSvaki vid saradnje sa Kinom je dobrodosao.\nOd Kine treba nauciti mnoge stvari,izmedju ostalog,i kako smanjiti stopu kriminala.\nSaradnja sa Kinom je jako dobra u mnogim oblastima, a verujem da ce ovaj sastanak doprineti ucvrscivanju saradnje u oblasti unutraasnjih poslova sto je jako znacajno za obe zemlje!\nNa Kinu Srbija se može uvek osloniti. A ovakva saradnja i profesionalizam je i doveo do toga!\nSaradnja sa prijateljskom Kinom je od veoma velikog znacaja za nasu zemlju!!!!Hvala Kini sto je uvek uz nas,i sto nam pruza podrsku!!!\nUnapređuje se saradnje Srbije i Kine u oblast unutrašnjih poslove u borbi protiv teroizma, organizovanog kriminala\nSaradnja sa Kinom, kao i saradnja sa drugim zemljama je od izuzetnog znacaja za napredak Srbije!\nNastavak izuzetne saradnje u oblasti unutrašnjih poslova\nSrbija ima veliku podršku Kine i saradnja sa njom od velike je važnosti!\nKina i Srbija na svim poljima uspesno saradjuju.


Jaramaz moguće pojačanje crno-belih?!\nOgnjen Jaramaz, srpski košarkaš, uskoro bi trebalo da postane novi igrač Partizana.\nPortal “Basketballsphere” javlja da će crno-beli do kraja sezone biti jači za Jaramaza, košarkaša koji je dosadašnji deo sezone proveo u španskom San Pablo Burgosu.\nJaramaz igra na poziciji pleja, ali je fleksibilan, tako da može lako zameniti “dvojku”.\nJaramaz je prethodno nastupao za Mega Bemaks sve do 2018. godine, kada se preselio u Španiju, a 2017. je izabran i na NBA draftu od strane Njujork Niksa. Sa Megom je 2016. bio šampion Kupa Radivoja Koraća, dok je sa mlađim selekcijama Srbije bio prvak Evrope 2015. i “bronzan” 2014. godine.\nRelated Items:ABA liga, jaramaz, Košarka, Partizan, Sport\nPoraz Partizana je prolaz do sledeće runde i Lige Evrope!\nUEFA Partizanu izrekla drastičnu kaznu\nTeo uz Srbiju na SP, još nije odlučeno za povratak u Evropu\nCrno-beli u odbranu Kupa bez Zagorca i Nikolića


Niška televizija » Rukomet: Golom u zadnjoj sekundi Erić odvela Srbiju u četvrtfinale\nRukomet: Golom u zadnjoj sekundi Erić odvela Srbiju u četvrtfinale\nObjavljeno 17.12.2013. 00:09\nTagovi: cetvrt finale, Juzna Koreja, pobeda, rukomet, Srbija, svetsko prvenstvo\nRukometašice Srbije plasirale su se među osam najbolji na Svetskom prvenstvu. One su u osmini finala u Kombank areni u Beogradu golom Jelene Erić bukvalno u poslednjoj sekundi pobedile selekciju Južne Koreje rezultatom 28 : 27.\nU ostalim utakmicama osmine finala odigranim u ponedeljak Brazil je pobedio Holandiju 29 : 23, Mađarska – Španiju 28 : 21, a Norveška Cešku 31 : 21.\nSrbija će u četvrtfinalu igrati sa selekcijom Norveške u sredu, 18. decembra od 20 i 15 u Beogradu. U ostalim mečevima četvrtfinala sastaju se Brazil – Mađarska, takođe u Areni, dok će u novosadskom Spensu igrati Poljska – Francuska, odnosno Danska – Nemačka.\nNa Prezidents Kupu u Nišu nadmetale su se reprezentacije za plasman od 17. do 24. mesta, a poslednjeg dana ostvareni su sledeći rezultati:\nDominikasnka Republika – Australija 27 : 26\nParagvaj – Alžir 29 : 19\nArgentina – Kongo 31 : 19\nTunis – Kina 28 : 23\nStojanović ostaje na klupi Zvezde


Ako će Fond za podršku biti kao i za poplave, bolje da ga nema Žurnal - Jedina slobodna teritorija\nObjavljeno: 27.03.2020. u 08:20h\nZa samo desetak dana od proglašenja vanredne situacije u Republici Srpskoj zbog epidemije korona virusa, zatvorene su zanatske radnje, ugostiteljski i trgovinski objekti, osim onih koji prodaju prehrambene proizvode, radnici su poslani na čekanje ili su dobili otkaze. Mnogi od njih neće dobiti narednu, ni plate mjesecima poslije, jer vlasnici neće moći da ih isplate.\n„Veliki broj preduzeća već sada trpi štetu, nemoguće je znati tačan broj, jer se radi o različitim preduzećima, a situacija eskalira iz sata u sat. Veliki broj preduzeća, prije svega, ugostitelji i hotelijeri su pogođeni, jer su morali biti zatvoreni zbog vanredne situacije. Jedan broj privrednih društava su zbog vanredne situacije morali zatvoriti svoja preduzeća“, rekao je za Žurnal portparol Privredne komore RS Vladimir Blagojević.\nPrivredna komora RS je još prije dvije nedelje uputila inicijativu predsedniku Vlade RS Radovanu Viškoviću i predsjedvajućem Savjeta ministara BiH Zoranu Tegeltiji, tražeći da se, između ostalog, formiraju štabovi i definišu ekonomske mjere za podršku privredi, prvenstveno one koje se odnose na odlaganje plaćanja obaveza prema državi - počevši od lokanog, preko entitetskog do nivoa BiH. Traženo je i odlaganje plaćanja obaveza prema bankama.\nOd tada do danas u RS je jedino najavljeno formiranje Fonda za podršku privredi, u koji bi se skupljala sredstva iz domaćih i međunarodnih izvora. Vijest o formiranju tog fonda nije blagonaklono dočekana u javnosti, jer ta mjera jako podsjeća na formiranje Fonda solidarnosti, osnovanog u RS nakon poplava 2014. goidne.\nPo osnovu solidarnog doprinosa od radnika, poslodavaca i penzionera u Fond solidarnosti prikupljene su desetine miliona maraka za pomoć nastradalom stanovništvu i sanaciju šteta, ali do dana današnjeg nadležni nisu objelodanili gdje je i na koji način utrošen taj novac.\nPodsjetimo i da je Ustavni sud Republike Srpske 2016. godine donio odluku prema kojoj je naplata solidarnog doprinosa za pomoć područjima i stanovništvu pogođenom poplavama bila nezakonita.\n„Mi smo do sada prikupili veliki broj podataka, veliki broj privrednika je ispunio anketu objavljenu na sajtu Privredne komore i koji se odnose na niz problema sa kojima se oni susreću. U ovom trenutku, koji će sutra biti već drugačiji, to je oko 600 ispunjenih anketa, kao i veliki broj dopisa koji smo dobili direktno putem e-maila, koji govore o problemima u privredi“, kazao je portparol Privredne komore RS Vladimir Blagojević.\nTe podatke Privredna komora, prema odluci Vlade RS, dostavlja Ministarstvu privrede, kako bi pratili stanje. Nevjerovarno je da se od početka krize, izazvane širenjem korona virusa, Ministarstvo privrede nije uopšte oglasilo, što ne čudi s ozbirom na to da je na čelu tog resora ministar Vjekoslav Petričević, koji se prije par mjeseci dobrano obrukao na jednoj od sjednica parlamenta RS, jer nije znao nabrojati koje sve poreze i doprinose koje treba da plati jedan preduzetnik i koliko isti iznose.\nBilo kako bilo, iz Privredne komore RS najavljuju da će narednih dana konkretizovati dodatne mjere, usmjerene na suzbijanje šteta izazvanih epidemijom korona virusa. S druge strane, naveo je Blagojević, postoji dogovor da entitetske Privredne komore zajedno dostavljaju Spoljnotrgovinskoj komori BiH podatke koje se odnose na nivo BiH.\nPosebno je loše što se sada taj problem poslovanja prenio na prerađivačku industriju, na sve veći broj preduzeća koja su izvozno orjentisana i čiji su partneri iz Italije, Austrije, Njemačke, gdje je veliki broj preduzeća prestao sa radom ili rade sa smanjenim intezitetom. Neki su do sredine aprila zatvorili fabrike zbog mjera predostrožnosti.\nPo principu domino efekta, to znači da su stale narudžbe firmama iz RS, što direktno dovodi do otkazivanja dugogodišnjih, višemilionskih ugovora ovdašnjih preduzeća sa stranim partnerima.\n„To dodatno usložnjava situaciju. Zbog svega toga, naša preduzeća, kako ona koja su zatvorena, tako i ona koja su u problemima, nisu u mogućnosti da isplaćuju obaveze prema državi, ni prema lokalnim zajednicama ni prema RS niti prema komercijalnim bankama“, upozorio je Blagojević.\nOn je istakao da odluka Agencije za bankarstvo RS u vezi sa odgođenim plaćanjem rata kredita nije na najbolji način prihvaćena medju privrednicima, jer je ostavljena mogućnost bankama da pojedinačno razmatraju zahtjeve privrednih društava. Zbog toga privrednici traže rješenje poput onog u Srbiji, gdje je za sve privrednike uveden moratorijum otplate kredita na tri mjeseca. Kod nas banke i dalje mogu pojedinačno da posmatraju svaki pojedinačni zahtjev privrednih društava.\nPremijer Budžet Republike Srpske Radovan Višković pozvao je izabrane zvaničnike u RS, kao i direktore javnih preduzeća i agencija na svim nivoima vlasti da se odreknu 20 posto plate u korist Fonda solidarnosti RS.\nSva ta sredstva, naveo je on, biće usmjerena za pomoć realnom sektoru.\nVišković je najavio da će se svi članovi Vlade RS odreći 50 primanja, koja će biti uplaćena u Fond solidarsnoti. Pozvao je i sve ostale u javnom sektoru, osim zdravstvenih radnika, da se odreknu dijela ličnih primanja za mart. Oni koji imaju platu do 1.000 KM, teba da se odreknu pet posto primanja, a oni iznad hiljadu maraka da se se odreknu 20 posto plate.\nIz Vlade RS, za sada, ne postoji nijedna odluka o tome da li će i koliko novca biti izdvojeno za pomoć privredi. Još jedan od velikih problema sa kojima se suočavaju privrednici u RS, ali i cijeloj BiH je prevoz roba. Ogromne su gužve na graničnom prelazu u Gradišci, kako za izvoz, tako i uvoz. Prvi dani krize pokazali su da vlasti niti mogu niti znaju kako da sačuvaju i ono malo zdrave privrede i ekonomije, koje su nemilice poharane prethodnih decenija.\nVladimir Blagojević, Republika Srpska, privreda, korona virus, Vlada RS\nBolnica Mlječanica na lizing kupuje vozilo po želji od 80.000 KM!


pinkm.me | U BEOGRADU danas Parada ponosa\nU BEOGRADU danas Parada ponosa\nParada ponosa Srbije pod sloganom “Matičarka, normalno” počeće danas u 11 časova šetnjom od Pionirskog do Studentskog parka u Beogradu.\nPrema najavama organizatora, okupljeni u Pionirskom parku prošetaće do Studentskog parka i to preko Trga Nikole Pašića, Terazija, Kolarčevom, pa preko Trga republike i zatim Vasinom do Studentskog parka. Planirano je da cijela manifestacija traje do 14 sati, piše “Blic”.\nIako za sada nema zvaničnih najava da će doći do zatvaranja pojedinih saobraćajnica, jasno je da će saobraćaj u pojedinim centralnim gradskim ulicama, iz bezbjednosnih razloga, ipak biti povremeno obustavljan dok bude prolazila kolona. U tom periodu, za očekivati je i da dođe do promjena na određenim linijama javnog gradskog prevoza, a prije svega trolejbusima, kao i autobusima koji prelaze preko Trga Nikole Pašića i Trga republike.\nUčesnici će tokom Parade zatražiti donošenje zakonskog okvira, kojim će se transrodnim osobama omogućiti pravna vidljivost, donošenje Zakona o istopolnim partnerstvima i stvaranje sistema prevencije od HIV virusa i AIDS-a, posebno kod mladih, kao i pružanje pune zdravstvene zaštite oboljelima.\nViše od 20.000 trans(rodnih) osoba u Srbiji još ne dobija mogućnost da stekne pravni status, a samim time ni da ostvaruje ustavom garantovana prava. Takođe, država ne daje mogućnost da istopolne veze budu priznate pred zakonom, oduzimajući mogućnost za ostvarenje mnogih prava”, navodi se u saopštenju.\nParada ponosa predstavlja centralni skup u Mjesecu ponosa, koji se obilježava tokom jula širom svijeta u znak sjećanja na Stounvolske nemire, prve demonstracije pripadnika LGBTQ+ populacije protiv progona seksualnih manjina u SAD.


"Treba pripremiti građane za situaciju koja će proizaći iz dijaloga"\n„Treba pripremiti građane za situaciju koja će proizaći iz dijaloga“\nPolitički analitičar Alen Meta kaže da ne očekuje značajnije pomake u okviru nove runde dijaloga Beograda i Prištine.\nAli, napominjući da se dijalog ne sme zanemariti već da taj proces treba tretirati kao prioritet.\nOn smatra da će uspeh dijaloga biti uslovljen primenom da sada postignutih sporazuma.\n„Održavanje dijaloga kao najvećeg prioriteta za obe vlade, na Kosovu i u Srbiji, bilo bi jedno od najvećih dostignuća ove godine, kao i obaveza obe države da poštuju sporazume koji su postignuti u poslednjih 10 godina. Dobra stvar je što se dijalog nastavlja, jer smo već neko vreme u statusu kvo”, kaže Meta.\nPreme njegovom mišljenju, nova Vlada Kosova je veoma zainteresovana za dijalog sa Srbijom, u okviru koga će uspostaviti nove pregovaračke okvire.\n“Mislim da nova vlada Kosova ima volju za dijalogom sa Srbijom, ali stvar je u tome što će oni pokušati da se nametnu u dijalogu kao nekorumpirana vlada, legitimni predstavnici građana, što će dijalog otežati. Ipak, postizanje dogovora nije nemoguće. Oni žele otvoren i transparentan dijalog, koji do sada nije bio takav. Mislim da će nova vlada pokušati da pokrene slučajeve nestalih osoba i ratne zločine, teme kojima treba što pre pristupiti”, navodi Meta.\nOn ne veruje da će do kraja godine biti nekih konkretnijih koraka u dijalogu, naglašavajući da najpre treba pripremiti domaću javnost za završnicu dijaloga i pravno obavezujući sporazum.\n“Ne verujem da će uskoro biti konačnog dogovora za normalizaciju odnosa. Ne želim da zvučim pesimistično u ovom slučaju, ali mislim da obe države takođe moraju da pripreme građane za predstojeću situaciju koja će proizaći iz dijaloga. To je jedno jako ozbiljno pitanje koje treba imati u vidu, zbog potencijalnog povećanja nacionalizma u obe zemlje koji bi mogao doneti krizu”, ističe Meta.\nPoruke međunarodnih izaslanika povoljno deluju na dijalog i njegove aktere, navodi Meta, ukazujući na njihove ozbiljne namere da se normalizuju odnosi koji bi utucali i na mir i stabilnost čitavog regiona.\n“Dobra stvar je što postoji velika volja EU i SAD za dogovorom i da su očajnički angažovani da to postignu”, zaključuje Meta.


Građevinska dozvola nije usporila gradnju četvrtog paviljona – mojKontakt portal – Radio Televizija Kontakt\nGrađevinska dozvola nije usporila gradnju četvrtog paviljona\nNa sastanku su učestvovali zamjenik gradonačelnika Banjaluke Jasna Brkić, vršilac dužnosti direktora Studentskog centra “Nikola Tesla” Zoran Babić i potpredsjednik Unije studenata Republike Srpske Borivoj Obradović.\nMinistar Mutabdžija je istakao da postoje jasne procedure i zakonski okviri, ali da je Vlada Republike Srpske iskrena u namjeri da poboljša studentski standard.\nOn je najavio tematsku sjednicu Vlade o stanju u visokom obrazovanju na koju će biti pozvani predstavnici Unije studenata Republike Srpske i rektori dva javna univerziteta na kojoj će biti sagledano stanje u visokom obrazovanju i doneseni zaključci s ciljem poboljšanja prilika, saopšteno je iz Ministarstva prosvjete i kulture Republike Srpske.\nU saopštenju se navodi da je zamjenik gradonačelnika Banjaluke istakla da građevinska dozvola košta 812.694 KM, a da je prema važećim propisima, 40 odsto cijene građevinske dozvole potrebno platiti odmah, dok je preostali iznos moguće platiti u četiri tromjesečne rate sa grejs-periodom od tri mjeseca.\nPrema njenim riječima, grad je spreman da traži i drugačija rješenja, odnosno da u skladu sa novim podzakonskim aktima, čije donošenje je u toku, mijenja Odluku o građevinskom zemljištu, jer za tim postoji potreba kada je riječ o izgradnji objekata od društvenog interesa.\nZaključivanje ugovora sa najpovoljnijim ponuđačem za izgradnju četvrtog paviljona studentskog centra “Nikola Tesla” u Banjaluci obustavljeno je jer je u toku žalbeni postupak koji provodi Kancelarija za žalbe BiH kojoj su se žalila dva učesnika na javnom pozivu za izbor najpovoljnijeg ponuđača.\nPolitika Vlade – Ravnomjerno ulaganje u Srpsku\nKrivične prijave protiv 10 funkcionera


Podrazumevano ime štampača, koje je obično ime proizvođača ili modela štampača, možete promeniti u ime koje vama ili drugim korisnicima pomaže da štampač lakše prepoznate. Na primer, ako se štampač nalazi na mreži, možete mu dati ime prostorije ili sprata na kom se nalazi. Takođe mu možete dati ime na osnovu njegovih sposobnosti, na primer da li štampa u boji ili samo sa crnim mastilom.\nDa biste preimenovali štampač, morate da imate dozvolu za upravljanje štampačem. Dozvolu verovatno već imate ako ste instalirali štampač, ili su vam je osoba koja je instalirala štampač ili administrator sistema dali dozvolu. Dozvolu takođe možete imati ako ste član grupe administratora za taj računar. Po podrazumevanoj vrednosti, administratori imaju dozvolu za upravljanje štampačima.\nDa biste prikazali dozvole za štampač, desnim tasterom miša kliknite na štampač koji koristite, izaberite stavku Svojstva, izaberite karticu Bezbednost, a zatim kliknite na svoje korisničko ime.\nKliknite na štampač koji želite da preimenujete, a zatim na traci sa alatkama kliknite na dugme Preimenuj ovaj štampač. Ako vam bude zatražena administratorska lozinka ili njena potvrda, otkucajte lozinku ili je potvrdite.\nUnesite novo ime za štampač pored ikone štampača.\nTakođe pogledajteŠta su dozvole za štampač?Promena podrazumevanog štampačaPrikazivanje redosleda štampanjaZašto ne mogu da promenim svojstva štampača?


Petković i Bocan – Harčenko o političko – bezbednosnoj situaciji na KiM - Radio Kosovska Mitrovica\n25. October 2021, 17:37 -> 17:38\nDirektor Kancelarije za Kosovo i Metohiju dr Petar Petković razgovarao je danas sa ambasadorom Ruske Federacije u Republici Srbiji Aleksandrom Bocan-Harčenkom, koga je upoznao sa političko-bezbednosnom situacijom na Kosovu i Metohiji, u svetlu nedavno održanih lokalnih pokrajinskih izbora i poslednjih incidenata, Petković je istakao da su napadi i pritisci na srpski narod na KiM sve učestaliji, ukazavši na ozbiljnost poslednjih incidenata, kada su, “u razmaku od samo dvadesetak dana, teško naoružane specijalne jedinica Kosovske policije nelegalno, dva puta upale na sever Kosova i Metohije” navodi se u saopštenju Kancelarije za KiM.\n“Tokom incidenta, 13. oktobra, pripadnici ovih jedinica pucali su iz vatrenog oružja na goloruki srpski narod i tom prilikom teško je ranjen Srbin iz Zvečana, Srećko Sofronijević, a samo zahvaljujući izuzetnoj pribranosti Srba, izbegnuta je tragedija, koja je mogla da ima nesagledive posledice za ceo region”, podsetio je direktor Petar Petković.\nInformišući ruskog ambasadora o rezultatima pokrajinskih lokalnih izbora, održanih 17. oktobra, na kojima je Srpska lista ostvarila pobedu u svih deset opština sa srpskom većinom, direktor Kancelarije za KiM je istakao da su Srbi pristali da učestvuju na ovim izborima, samo zato što podržavaju Briselski sporazum i što očekuju formiranje Zajednice srpskih opština.\nPetković je naglasio da Beograd neće odustati od insistiranja na neodložnom formiranju Zajednice srpskih opština sa svim nadležnostima koje joj pripadaju u skladu sa briselskim dogovorima i već na prvom sledećem sastanku u Briselu, zahtevaće konkretne poteze u tom pravcu, što je jasno istakla i Evropska unija.\nBeograd ostaje i dalje dosledno opredeljen za dijalog, kao jedino moguće sredstvo mirnog rešavanja nesuglasica i stvaranja preduslova za trajnu bezbednosnu stabilizaciju na zapadnom Balkanu, iako je, prema Petkovićevim rečima, Briselski dijalog, u ovom trenutku, talac nespremnosti Prištine da sprovede u delo do sada postignute dogovore, pre svega preuzetu obavezu formiranja ZSO.\nDirektor Kancelarije za Kosovo i Metohiju zahvalio je ruskom ambasadoru na doslednoj podršci Moskve teritorijalnom integritetu i suverenitetu Srbije, dodavši da će srpsko-ruski odnosi nastaviti da jačaju u duhu tradicionalnog prijateljstva dve države i dva naroda.


U Noći istraživača glasanje za ime nove planete - oradio.rs\nDeseta, jubilarna, "Noć istraživača" u Srbiji, biće održana u petak 27. septembra, od 15.00 do 1.00 sat nakon ponoći. U Novom Sadu ona će biti upriličena na dve lokacije: u Tržnom centru BIG i u Kulturnoj stanici Svilara.\nOrganizatorka novosadskog ogranka Noći istraživača, profesorica Tijana Prodanović, kaže da će ove godine biti predstavljeno osam međunarodnih projekata i naučnika iz Srbije koji su deo tih projekata, koje možete upoznati u Noći istraživača.\n"Već smo promovisali knjigu 'Mali eksperimenti za veliku decu' koja vam može pokazati kako da izvedete neke eksperimente i u kućnim uslovima. Na glavnom događaju, 27. septembra u Tržnom centru BIG, upriličićemo glavnu žurku. Program počinje od 15 časova, a eksperimenti kreću od 16 i trajaće se do 22 sata. Ove godine pričamo o globalnim vezama, od nervnog sistema, do interneta, pričaćemo i o 5G mreži i mnogim drugim zanimljivim i aktuelnim stvarima", najavljuje Tijana.\nSvet ove godine slavi vek od osnivanja Međunarodne astronomske unije i Tijana kaže da je ova organizacija spremila iznenađenje za posetioce Noći istraživača u Srbiji.\n"Astronomska unija je dala zemljama članicama da imenuju jednu vansolarnu planetu. Srbiji je pripala planeta WASP 60. Stigli su već neki predlozi, a glavno glasanje biće upriličeno u Noći istraživača. Dobili smo jednu od lepših planeta iako nije naseljiva", uz smeh kaže Tijana.\nU Kulturnoj stanici Svilara vas očekuje popularno predavanje o značaju vakcinacije, susret sa naučnicima koji nas predstavljaju na međunarodnoj sceni, degustacija ukusa sveta, kao i već tradicionalni naučni kviz, nakon čega sledi žurka uz bend Justin Case. Ovde program počinje u 20 časova.\nOd vojvođanskih mesta, zanimljivo će biti i u kikindskom Centru za usavršavanje, gde vas očekuje petnaest radionica.\n"Centar već četiri godine učestvuje u Noći istraživača, a ove godine na atraktivan način pokušavamo da približimo nauku deci. Imaćemo 15 radionica na kojima će posetioci moći da nauče nešto o nauci na potpuno drugačiji način, daleko od učionice, ali primenjivo kroz život u našem podneblju. Pričaćemo o sovama ušarama, o zlatnom preseku za sve koji se interesuju za film i fotografiju, o alternativnim energijama dostupnim u Kikindi i o još mnogo čemu", kaže direktor ove ustanove Dejan Karanović.\nOrganizatori kažu da ove godine posebnu pažnju posvećuju i mladima u nauci jer je Novi Sad proglašen za Omladinsku prestonicu Evrope 2019. godine.\nBezmalo svi fakulteti u Novom Sadu odazvali su se manifestaciji i organizovaće niz veoma zanimljivih predavanja i prezentacija među kojima izdvajamo: gastronomske kulture sveta u jednom zalogaju na Departmanu za geografiju, Pismo veza među civilizacijama na odseku za istoriju, predavanje o druželjubivom mozgu na Medicinskom fakultetu...\nKompletan program po gradovima pogledajte na zvaničnom sajtu na adresi www.nocistrazivaca.com.


Srpske heroine nisu izdržale – Italija je šampion Evrope - BIGportal.ba\nSrpske heroine nisu izdržale – Italija je šampion Evrope\n4 Septembra, 2021 4 Septembra, 2021 028\nOdbojkašice Italije nove su šampionke Evrope.\nU prepunoj Štark Areni, pred 20.565 gledalaca, Azurine su savladale Srbiju rezultatom 3:1, po setovima 24:26, 25:22, 25:19, 25:11. Na taj način Italija je stigla do treće evropske titule, prve posle 2009. godine, a Srbija je morala da se zadovolji drugom srebrnom medaljom, posle još jednog poraza od Italijanki u finalu EP.\nDefinitivno su dve najbolje selekcije u velikom finalu. I jedne i druge zabeležile su svih osam pobeda u dosadašnjem delu 32. EP. Italijanke prvih pet u grupi u Zadru, a onda i još tri u osmini finala (Belgija), četvrtfinalu (Rusija) i polufinalu (Holandija). Srpkinje su posle pet trijumfa u grupi u Beogradu, eliminisale Mađarsku, Francusku i Tursku.\nOrganizatori su najavili pune tribine „Štark Arene“, a po zvaničnom podatku dobijenom posle prvog seta, u dvorani je prisutno 20.565 gledalaca.\nOdbojkašice Srbije (prethodno Jugoslavije, SRJ, SCG) i Italije odigrale su 32 zvanična meča u istoriji. Sedamnaest pobeda upisala je Italija, a 15 Srbija. Naša selekcija je dobila mnogo važnijih mečeva u poslednje vreme, uključujući i finale SP 2018, polufinale EP 2019. i četvrtfinale OI 2021. u Tokiju. Poslednju „veliku“ utakmicu Italijanke su dobile na Svetskom kupu, sada već davne 2011. godine u Japanu.\nZa Anu Bjelicu ovo će biti jubilarna, 200. zvanična utakmica u seniorskoj selekciji Srbije, dok će Mina Popović odigrati 100. meč u najdražem dresu.\nSpektakularna najava finalnog meča u specijalne efekte dodatno je zagrejala prepune tribine „Štark Arene“.\nPrepuna Arena pevala je himnu Srbije „Bože pravde“, uz svesrdnu pomoć „di džeja“, koji je utišao muziku i omogućio publici da se istakne.\nMitrović poslao Srbiju iznad Portugala – na vrh grupe


'Noćni vukovi' na skupu podrške Rusiji u Banjaluci\nNoćni vukovi na skupu podrške Rusiji u Banjaluci\nViše desetina proruski orijentisanih građana okupilo se 12. marta u Banjaluci, administrativnom centru entiteta Republika Srpska (RS), kako bi podržali rusku invaziju na Ukrajinu.\nRusija je napala Ukrajinu 24. februara, što je prouzrokovalo egzodus hiljada izbeglica ka Evropi, uz optužbe Kijeva da je ruska strana počinila ratne zločine.\nNa skupu u Banjaluci su bili i pripadnici ogranka ruskog moto kluba "Noćni vukovi" iz Republike Srpske, organizacije bliske ruskom predsjedniku Vladimiru Putinu, koja se osam godina nalazi se na crnoj listi Sjedinjenih Američkih Država (SAD).\nPredsjednik ogranka ove organizacije iz Republike Srpske Goran Tadić izjavio je da su došli da podrže "bratski ruski narod" i "predsjednika Rusije Vladimira Putina".\n"Ovo danas nije skup mržnje ni prema jednom narodu. Ovo je skup bratske ljubavi i bratske podrške Rusiji i ruskom predsjedniku Vladimiru Putinu, čovjeku koji je vratio čast i dostojanstvo i Ruskom i Srpskom narod", rekao je on.\nOvo udruženje već duže vrijeme njeguje dobre odnose sa rukovodstvom bh. entiteta Republika Srpska.\n"Noćni vukovi" imaju svoje članove u Republici Srpskoj, a njihovi predstavnici su redovni gosti u Banjaluci na obilježavanju Dana RS, koji se u ovom entitetu proslavlja 9. januara svake godine, iako je Ustavni sud BiH ovaj praznik dva puta proglasio neustavnim.\nIz ovog udruženja ranije su isticali kako je Milorad Dodik, član predsjedništva BiH i lider vladajuće partije u RS-u Saveza nezavisnih socijaldemokrata (SNSD), veliki prijatelj "Noćnih vukova".\nVođa "Noćnih vukova", Aleksandar Zaldostanov Hirurg, 9. januara 2018. povodom Dana RS, dobio je od Dodika Orden časti sa zlatnim zracima "za naročito isticanje i afirmaciju ljudskih prava, toleranciji među ljudima i narodima, vladavini prava i sloboda, kao i jačanju prijateljskih odnosa između Ruske Federacije i Republike Srpske".\nOrganizator skupa podrške Rusiji u Banjaluci je udruženje Srpsko-ruski most, a prisustvovali su i predstavnici organizacije Srpski narodni pokret "Izbor je naš", te predstavnici Udruženja "Srbsko sobranje Baštionik".\nTokom sat vremena trajanja skupa, okupljeni su slušali ruske narodne pjesme okićeni zastavama Srbije i Rusije.\nPredsjednik Udruženja "Srbsko sobranje Baštionik" Predrag Adamović izjavio je da su se okupili da pokažu kako "Srbi vole Ruse", te da ih vole "do kraja".\n"Mi smo došli ovdje da damo podršku ruskome narodu i jasno smo to i pokazali svojim prisustvom", naveo je on.\nSkupu su prisustvovali i lider Socijalističke partije Republike Srpske (SP RS) Petar Đokić, ministar industrije, energetike i rudarstva u Vladi RS, te Duško Milunović, entitetski ministar rada i boračko-invalidske zaštite, koji takođe dolazi iz redova Socijalista.\nBosna i Hercegovina (BiH) se priključila Evropskoj uniji (EU) u sankcionisanju vlasti u Rusiji zbog agresije na Ukrajinu.\nUprkos tome, član bh. Predsjedništva i lider vodeće partije u Republici Srpskoj (RS) Milorad Dodik je rekao da taj bh. entitet nije spreman da uvodi ekonomske sankcije Ruskoj Federaciji.\nTakav stav iznio je na još sjednici Predsjedništva u Sarajevu 2. marta, šest dana nakon što su EU, SAD i Velika Britanija preduzimali prve korake sankcionisanja Rusije zbog napada na susednu Ukrajinu.


Kako da razlikujete stomačni virus od kovida | Novosti.rs\n04. 07. 2020. u 12:10\nINFEKCIJA virusom korona kod velikog broja zaraženih praćena je i stomačnim problemima. S obzirom na to da su leti inače česte stomačne viroze, vrlo je bitno da se razlikuju simptomi koju upućuju na infekciju kovidom 19 od obične "prehlade stomaka" ili eventualnog trovanja.\n- Prema jednoj studiji, koja je obuhvatala 206 hospitalizovanih pacijenata sa lakšom kliničkom slikom u Vuhanu, njih 48 je imalo samo digestivne simptome, 69 je imalo digestivne i respiratorne simptome, a preostalih 89 samo respiratorne simptome - kaže doktor Marković. - Pojedini radovi ukazuju na to da su neki pacijenti imali dijareju i mučninu pre pojave respiratornih tegoba. Druga studija, koja je obuhvatila 1.099 pacijenata, ukazuje na to da je dijareja bila prisutna kod četiri odsto obolelih od kovida, a povraćanje kod pet odsto.


Odluka da se ne produži zimski raspust za učenike, bila je jednoglasna na sednici Kriznog štaba, izjavio je danas ministar prosvete Branko Ružić i istakao da se u medijima stvara slika „ekstremnih stavova jedne i druge strane”, koji, kaže, ne postoje. On je istakao da sve brojke govore da obrazovni sistem nije mesto gde dolazi do transmisije virusa i naveo podatak da skoro 80 odsto svih odeljenja u osnovnim i srednjim školama nema nijedno zaraženo dete. „Trenutno nema ni 0,15 odsto zaraženih u odnosu na apsolutni broj dece školskog uzrasta. Prvo polugodište treba završiti, kao i ocenjivanja i nadamo se da će se i na zimskom raspustu poštovati mere”, rekao je resorni ministar, preneo je Tanjug. Na pitanje o održavanju ekskurzija i nastave u prirodi, Ružić je rekao da škola koja


U nastavku akcije “Feniks” pretres na 18 lokacija\nPripadnici Federalne uprave policije danas su, u nastavku akcije “Feniks”, pretresli 18 lokacija na području Kantona Sarajevo s ciljem dokumentovanja i dokazivanja krivičnih djela prevara, falsifikovanje isprava, utaja, te zloupotreba položaja ili ovlaštenja.\nTokom današnjeg pretresa pronađena je i privremeno oduzeta dokumentacija koja se može dovesti u vezu izvršenja ovih krivičnih djela, kao i određena količina amfetamina, vaga za precizno vaganje i drugi predmeti.\nOsim pripadnika FUP-a, u akciji pod nadzorom Kantonalnog tužilaštva Kantona Sarajevo, učestvovali su i pripadnici kantonalnog Ministarstva unutrašnjih poslova.\nFUP podsjeća da je 14. jula, u okviru akcije “Feniks”, oduzeto više motornih vozila koja su bila predmet izvršenja krivičnih djela.\nPreduzete su i aktivnosti na dokumentovanju grupe lica koja su se udružila s ciljem vršenja krivičnih djela i sticanja protivpravne imovinske koristi, tako što su prethodno jasno isplanirali i pripremali nabavku, uvoz, trasport, prodaju, lizing uslugu/kreditiranje i otuđenje određenog broja motornih vozila.\nTokom pretresa auto-otpada na području Srednjobosanskog kantona, oduzeto je više šasija motornih vozila za koje postoje osnovi sumnje da je na njima izvršeno falsifikovanje brojeva, te dokumentacija za motorna vozila koja se može dovesti u vezu sa izvršenjem ovih krivičnih djela.\nTags\t#akcija feniks\t#Kanton Sarajevo\t#pretresi\nHNŽ: Još 13 novozaraženih\nU Brčkom još tri osobe pozitivne, jedna preminula\nEU: Epidemija dostiže plato, restrikcije i dalje potrebne\nSrbija: Preminulo 55 ljudi, koronavirus potvrđen kod još 6.224 osobe\nBarcelona 2006. odbila 250 milijuna za Messija\nKina: Zatvor za 53 osobe zbog eksplozije u fabrici\n“Modernina” vakcina protiv koronavirusa efikasna u 94,1% slučajeva\nSlovenija: 425 novozaraženih, 51 preminuli


Besplatno studiranje – Univerzitet Džon Nezbit | Infostar\nInfostar» Svet informacija» Svet obrazovanja» Besplatno studiranje – Univerzitet Džon Nezbit\nBesplatno studiranje – Univerzitet Džon Nezbit\nNekada poznat kao Megatrend, danas ovaj Univerzitet nosi naziv „Džon Nezbit“ i postoji već više od 25 godina. Čini ga 11 fakulteta, 2 visoke škole, Institut za nove tehnologije, kao i virtuelni univerzitet koji je prvi akreditovani Univerzitet u Srbiji za studiranje na daljinu. Najveći broj fakulteta ovog Univerziteta koncentrisan je u Beogradu, ali postoje još i fakulteti u Bačkoj Topoli, Vršcu, Požarevcu, Valjevu i Zaječaru ).\nUniverzitet „Džon Nezbit“ organizuje osnovne akademske i strukovne studije, ali i specijalističke, master i doktorske studije. Svi koji žele da se upišu na Univerzitet „Džon Nezbit“ imaju pravo na besplatno upisno testiranje kao i besplatno studiranje tokom prve godine studija, odnosno to važi za sve institucije Univerziteta osim Fakluteta za civilno vazduhoplovstvo i Fakulteta za umetnost i dizajn!\nBesplatno studiranje podrazumeva troškove nastave i konsultacija, kao i pristupe različitim tribinama, koncertima, predavanjima, kongresima, projekcijama, izložbama… Studentima je takođe obezbeđen besplatan Internet na Univerzitetu, a sve infirmacije dobijaju se putem e-maila. Ono što je misija Univerziteta jeste stvaranje visokoobrazovanog i stručnog radnog kadra koji će doprineti obrazovnom, kulturnom, socijalnom i ekonomskom napretku Srbije.\nViše informacija o besplatnom studiranju možete pronaći na sajtu www.studirajbesplatno.rs, kao i na sajtu Univerziteta www.naisbitt.edu.rs


Počinje 9. FAPOR - Televizija Leskovac\nPočinje 9. FAPOR\nU četvrtak, 4. novembra u 19. 30 u kamernoj sali Leskovačkog kulturnog centra biće otvoren 9. FAPOR – Festival amaterske pozorišne režije. Nakon ceremonije otvaranja, revijalno će biti izvedena predstava „Čorba od kanarinca“ u kojoj uloge tumače Ljubomir Bandović i Mina Lazarević.\nZa sedam dana trajanja festivala, do 10. novembra, u takmičarskom programu biće izvedeno pet predsatava iz cele Srbije. Bogat prateći program festivala obuhvata radionice o režiji u amaterskom pozorištu, izložbu pozorišnih portreta i tribinu „U krupnom planu“ na kojoj govori Miki Damjanović.\nFAPOR organizuje Leskovački kulturni centar, pod pokroviteljstvom lokalne samouprave i Ministarstva kulture i informisanja Republike Srbije.\nTags: FAPOR, kultura, LESKOVAČKI KULTURNI CENTAR, LKC\nZbog pornografije uhapšena jedna osoba iz Lebana\nU petak vatrogasci izvode javno-pokazne vežbe u Leskovcu, Vlasotincu i Gazdaru


► Vranjanca pregazila lokomotiva dok je prelazio prugu\nKako je agenciji Beta rečeno u Policijskoj upravi Vranje, M. P. je udarila lokomotiva bez kompozicije koja se kretala iz pravca makedonske granice prema Vranju, a M.P. je od zadobijenih povreda preminuo na licu mesta.\nVranjanska policija je po ovlašćenju zamenika tužioca Osnovnog javnog tužilaštva u tom gradu izvršila uviđaj i konstatovano je da je u pitanju bio nesrećan slučaj.\nU automobilu koji je sleteo sa puta poginuo muškarac iz Surdulice\nU saobraćajnoj nesreći koja se dogodila na opštinskom putu između sela Belo Polje i Kijevac u Surdulici život je izgubio 57-godišnji muškarac iz te opštine, saopštila je danas Policijska...\nHose Antonio Rejes poginuo u saobraćajnoj nesreći\nŠpanski fudbaler Hose Antonio Rejes poginuo je danas u saobraćajnoj nesreći, preneli su španski mediji.\nSaobraćajna nesreća kod Čačka, muškarac podlegao povredama\nMuškarac M. M. (37) iz Mojsinja koji je zadobio teške telesne povrede u saobrćajnoj nesreći na Ibraskoj magistrali u mestu Mojsinje kod Čačka, podlegao je povredama, rečeno je agenicji Beta...\nMediji: Poljak stradao pri padu s kotorskih bedema\nPoljski državljanin poginuo je prilikom pada sa bedema iznad starog grada u Kotoru, preneli su danas mediji.\nČeški fudbaler poginuo u Turskoj\nČeški fudbaler Jozef Šural poginuo je u saobraćajnoj nesreći u Turskoj, koja se dogodila kada je vozač minibusa zaspao za volanom vraćajući igrače Alanijaspor sa utakmice, saopštio je...


Za 10 godina 33 milijarde evra ušlo u Srbiju : Nadlanu.com\nZa 10 godina 33 milijarde evra ušlo u Srbiju\nObjavljeno 15. apr 2012. / 10:04:52\nU članku za novi broj časopisa "Makroekonomske analize i trendovi" (MAT) to su naveli stručnjaci banke Hipo Alpe-Adrija u Srbiji.\nNajznačajniji efekat bio je pozitivan uticaj na privredni rast koji je do početka krize 2008. prosečno iznosio pet odsto godišnje.\nAli, ta finansijska integracija donela je i niz izazova za Srbiju: ekspanzija potrošnje i tražnje u periodu intenzivnog priliva stranog kapitala dovela je do relativnog gubitka spoljne konkurentnosti domaće privrede.\nEkspanzija potrošnje i tražnje u periodu intenzivnog priliva stranog kapitala dovela je do relativnog gubitka spoljne konkurentnosti domaće privrede.\nU 2011. godini plate u Srbiju bile su realno četiri puta veće nego 2000, a bruto domaći proizvod veći samo za 50 odsto, piše u tekstu.\nDošlo je i do većih oscilacija deviznog kursa, tako da je u vreme velikog priliva stranog kapitala - od 2006. do 2008, dinar jačao, a slabio sa rastom neizvesnosti na svetskom finansijskom tržištu i sa tim povezanim odlivom od početka 2009. do danas.\nIako je izbor fleksibilnog deviznog kursa logičan za malu otvorenu ekonomiju sa strukturnim trgovinskim deficitom, u članku se ocenjuje da nije moguća potpuna fleksibilnost kursa zbog prenosa slabljenja dinara na inflaciju i uticaja na konkurentnost izvoza.\nTeškoća je i održivost duga pošto dostupnost spoljnog zaduživanja može iznenada da se promeni, tako da je nivo duga sam po sebi rizik za stabilnost i faktor je cene novog zaduživanja.\nAutori ukazuju i na u strukturno neuravnotežen rast, odnosno na veći rast nekih sektora privrede u periodu intenzivne finansijske integracije i priliva nedostajućeg finansijskog kapitala spolja.\nJedino rešenje, ocenjuje se u članku, leži u povećanju konkurentnosti radi prelaska na model rasta zasnovan na domaćoj proizvodnji i izvozu.\nBEOGRAD, 16. aprila 2012. (Beta)


Dačić uoči posete Lavrova: Rusija će podržati svako rešenje koje je u interesu Srbije\nŠef diplomatije Ivica Dačić\nMinistar spoljinih poslova Srbije Ivica Dačić rekao je, uoči posete ruskog šefa diplomatije Sergeja Lavrova Beogradu u četvrtak (18. jun), da će Rusija podržavati svako rešenje koje je u interesu Srbije i ono šta Srbija hoće.\nOn je za TV Prva rekao da misli da "uopšte nismo bliže nekom rešenju" kosovskog pitanja.\n"Mi smo i pokušali da dajemo neke predloge, ali su uglavnom nailazili na odbijanja", rekao je Dačić.\nOn je poručio da oni koji organizuju dijalog moraju da budu svesni da Srbija neće prihvatiti "da moramo da priznamo Kosovo - i završili smo dijalog".\n"Reč je o tome da mi prihvatamo razgovor o nekim kompromisnim predlozima, ali mora neko da iznese te predloge, do sada ih nismo imali", rekao je Dačić.\nSpecijalni izaslanik predsednika SAD za pregovore Beograda i Prištine Ričard Grenel objavio je u ponedeljak (15. jun) da su se vlade Srbije i Kosova obavezale da će privremeno obustaviti kampanju za povlačenje priznanja, odnosno za članstvo u međunarodnim organizacijama, zbog sastanka predstavnika dve strane u Vašingtonu.\nSastanak je predviđen za 27. jun u Beloj kući "radi razgovora o dijalogu".\nGrenel je tada na Tviteru napisao da ako bilo koja strana bude nezadovoljna razgovorima 27. juna, oni će se vratiti na status kvo nakon što napuste Vašington.\n"Kao što stalno govorimo, moramo najpre ostvariti napredak u ekonomskom rastu. To je fokus. Radujem se ovim razgovorima", napisao je Grenel.\nTači: Sastanak u Beloj kući istorijski trenutak. Vučić: Trebaju nam i Nemačka i Amerika\nO pitanju Kosova je predsednik Srbije Aleksandar Vučić 15. juna telefonom razgovarao sa ruskim predsednikom Vladimirom Putinom.\nNajavljeno je da će Vučić iduće nedelje otputovati u Moskvu gde će se sastati sa predsednikom Rusije Vladimirom Putinom i 24. juna prisustvovati vojnoj paradi povodom 75. godišnjice pobede nad fašizmom u Drugom svetskom ratu.\nVučić je uoči posete Lavrova rekao da "to što je za prvu posetu inostranstvu posle prinudne pauze izazvane pandemijom korona virusa" izabrao Srbiju predstavlja "još jednu potvrdu najbližih prijateljskih odnosa i izvanrednog strateškog partnerstva Srbije i Rusije, saopšteno je iz kabineta predsednika Srbije.


Protest 'Žena Srebrenice' u Tuzli\n/ Plus / Društvo / Protest ‘Žena Srebrenice’ u Tuzli\nProtest ‘Žena Srebrenice’ u Tuzli\nN111.02.2019. u 17:39\nPredstavnice Udruženja ‘Žene Srebrenice’ koje su se i ovog 11. u mjesecu okupile u Tuzli, izrazile su ogorčenost odlukom Vlade Republike Srpske o formiranju međunarodne komisije koja treba utvrditi stradanja svih naroda u srebreničkoj regiji.\nZa predsjednicu Udruženja građana ‘Žene Srebrenice’ Hajru Ćatić nije problem ispitivanje činjenica, ali podsjetila je da će se ispitivati činjenice od 1992. do 1995. godine, a u Memorijalnom centru u Potočarima kod Srebrenice su žrtve iz 1995. godine, jer je Srebrenica bila zaštićena zona Ujedinjenih nacija.\n“Još uvijek se traži oko 1.300 nestalih, ali ako pogledamo od 1992. godine tu je više od 3.000 poginulih do 1995. godine”, podvukla je Ćatić.\nPotpredsjednica Udruženja građana ‘Žene Srebrenice’ Nura Begović ističe da Bosna i Hercegovina ima Institut za nestale osoba koji radi na nivou države, a postoje sve druge potrebne institucije, sudovi i zakoni zbog čega je upitala čemu osnivanje takvih komisija.\n‘Žene Srebrenice’ podsjetile su ponovo na sve žrtve genocida u Srebrenici i nestale članove porodica za kojima još tragaju i traže pravdu, a u znak podrške danas su im se u protestnoj šetnji pridružile članice Medžlisa Islamske zajednice Tuzla.


Start/Osiguranje kvaliteta/Organizacija Osiguranja Kvaliteta/Politika kvaliteta\nPolitika kvaliteta Univerziteta u Istočnom Sarajevu predstavlja osnovu za projektovanje postupaka razvoja svih procesa rada na Univerzitetu, a u skladu sa entitetskim / nacionalnim propisima i principima bolonjske deklaracije.\nU sprovođenju Politike kvaliteta Univerzitet ostvaruje saradnju sa studentima i korisnicima rezultata nastavnog,naučnog, umjetničkog i stručnog rada Univerziteta, kao i sa visokoškolskim ustanovama i institucijama u zemlji i inostranstvu.\nIspunjavajući zahtjeve korisnika u procesima obrazovanja, istraživanja i uspješne primjene naučnih i umjetničkih dostignuća u procesima i metodama rada i poslovanja, svrha Univerziteta jeste da obezbjedi povjerenje i zadovoljstvo korisnika kvalitetom svojih usluga.\nUniverzitet teži da se razvije u modernu evropsku visokoškolsku instituciju prepoznatljivu po svojim nastavnim, naučnim i stručnim dostignućima svršenih studenata i da se kao ravnopravni partner uključi u evropske obrazovne i istraživačke tokove.\nUniverzitet sprovodi nastavni i naučno istraživački i umjetnički proces stalnim inoviranjem nastavnih sadržaja i primjenu savremenih metoda i tehnika u obrazovanju i naučno istraživačkom i umjetničkom radu, na način kompatibilan sa trendovima obrazovanja u Evropi i svijetu, u skladu sa zahtjevima korisnika visokog obrazovanja uz stalno unapređenje kvaliteta svojih procesa i usluga.\nUniverzitet gradi svoj nastavni, naučnoistraživački, umjetnički razvoj i uspjeh ostvarivanjem svojih osnovnih operativnih ciljeva:\npovećanje broja studenata i povećanje interesovanja za studije na Univerzitetu,\nunapređenje kvaliteta naučno istraživačkih i umjetničkih aktivnosti,\nOrgani upravljanja Univerziteta obezbjeđuju razumijevanje, primjenu i održavanje ove politike kvaliteta na svim organizacionim nivoima na Univerzitetu. Pravo i obaveza svih zaposlenih na Univerzitetu i organizacionim jedinicama u okviru Univerziteta, je da sprovode Politiku kvaliteta, unapređuju kvalitet i da svojim radom doprinose naučnom i stručnom ugledu Univerziteta.\nZaposleni i studenti odgovorno sprovode Politiku kvaliteta i daju prijedloge za dalje unapređenje kvaliteta.


udarili smo u dance.. BOTOVI i za tužioca- „Lepa, plava, sposobna, visoka..“ -\nNaš jučerašnji tekst oko radatužiteljke Višeg suda u Kraljevu- Odeljenja za suzbijanje korupcije Sanje Protić u istrazi povodom afere „Šiptarske diplome“ (vidi link) dovelo je do presedana u srpskom novinarstvu. Po prvi put da mi znamo- organizovani su na ovim prostorima botovi da „brane“ nekog tužioca od strane novinara.\njedan BOT sa više imena…\nMeđutim, na stotine komentara pozitivnih za rad tužioca koji ima ambiciju da postane i glavni tužilac pomenutog odeljenja- izazvale su i naš novinarski instikt da pogledamo ko su ti ljudi koji pišu hvalospeve i ode Sanji Protić.\nDa nije tragično bilo bi smešno…\nSa mejla nela.karapandzic@gmail.com stiglo je bar petnaestak komentara.\n„Tužiteljka jača od Udbe“ kakav senzacionalni naslov NOVINARA U POKUŠAJU- piše „Nela“ predstavljajući se kao Bogdan.\n„Nela“ kao PAJA je malo kreativnija sa istog mejla.\n„Lepa,uspešna i sposobna kome li je trn u oku“- piše PAJA u svom komentaru.\n„Nela“ kao Dušanka daje punu podršku Sanji Protić.\npohvale samo pršte…\n„Sve pohvale za tužilju.. istrajte u pronalaženju čvrstih dokaza. Ovom zlu se mora stati na put!“- kaže bot u svom komentaru sa iste mejl adrese.\nOvaj komentar je zanimljiv jer se pominje upravo rečenica sa kolegijuma tužilaca u Kraljevu kada se odlučivalo o daljem toku istrage na kragujevačkom Univerzitetu. Ta rečenica „pronalaženje čvrstih dokaza“- dovodi do sumnje ko stoji iza komentara ili ko ih je čak i pisao. Oni koji su prisustovali sastanku na kome je stiglo i veštačenje Instituta za bezbednost sa Banjice (vidi link)- lako će prepoznati stanje stvari.\nSledeći komentar „NELE“ kao LAWYER otkriva mnogo toga…\n-„Kaze „DOBRO OBAVEŠTEN IZVOR IZ OVOG ODELJENJA“ …hm, vidim da ce ovde imati posla i za mene, hahahaha“- piše u komentaru koji najavljuje da će neko raditi istragu kako je iz Višeg suda „procurila“ informacija sa sastanka.\nBila je „NELA“ i Mile… U tom komentaru se razračunava sa policijom i baca sumnju da oni stoje iza teksta.\n„Tužioče samo napred. U ovoj državi uspeh se teško prašta“- pršti MILE u svom komentaru sa istog mejla. Krila se „NELA“ i iza mnogih drugih imena..\nFanovi iz Južne Afrike…\nAli i neki drugi komentari kada bi se pažljivo analiziralo vode samo do jedne osobe i jednog autora.\n-Dobronamernost tužilaštva i želja da budu otvoreni u svom radu očigledno nije rezultiralo očekivanim rezultatom! Molba uz želju tužilastva da se odredjene činjenice saznaju, ali u pravom trenutku, dakle ne na štetu njihovog rada i ugleda, okrenulo se na žalost protiv ovog organa koji je u sadasnjem trenutku izuzetno bitan za borbu protiv odredjenog dela kriminala- kađe komentar sa mejla savo@mweb.co.za koji je registrovan u Južnoj Africi…\nKao što rekosmo da nije tragično bilo bi smešno.


Za kulturne projekte nacionalnih manjina 30 miliona dinara - www.025.rs\nwww.025.rs / SOMBOR / Za kulturne projekte nacionalnih manjina 30 miliona dinara\nZa kulturne projekte nacionalnih manjina 30 miliona dinara\nMinistar državne uprave i lokalne samouprave u Vladi Republike Srbije Branko Ružić izjavio je u nedelju, 12. maja, da je konkurs za prijavu projekata, koji će ove godine biti finansirani iz Budžetskog fonda za nacionalne manjine, otvoren do 7. juna.\nRužić je podsetio na to da je javni konkurs objavljen 9. maja i pozvao sve koji imaju pravo da se prijave, navodi se na sajtu Vlade.\n– Kultura je prioritetna oblast za finansiranje programa i projekata u 2019. godini jer je cilj unapređenje kulturne delatnosti nacionalnih manjina – objasnio je ministar.\nPravo učešća na konkursu, kako je precizirao, imaju ustanove, udruženja, fondacije, privredna društva i druge organizacije čiji su osnivači nacionalni saveti nacionalnih manjina, organizacije civilnog društva koje imaju sedište na teritoriji Srbije i čija je oblast delovanja zaštita i unapređenje prava i položaja pripadnika nacionalnih manjina, kao i zadužbine, fondacije i konferencije univerziteta, odnosno akademija strukovnih studija.\nTags: Budžet, kulturni projekti, Nacionalne manjine\n23. sednica Skupštine zakazana za 17. maj 2019.godine\nMaksimalna podrška inicijativi za pomoć bračnim parovima kroz kupovinu seoskih kuća


Kalashnikov: Kamikaza dron po povoljnoj ceni - Radio Košava\nKalashnikov, najpoznatiji po modelu AK-47, osvaja novu oblast sa dronom koji može da ponese do tri kilograma eksploziva koji se detonira prilikom sudara.\nKUB-UAV, kako se dron zove, može da se kreće brzinom do 130 kilometara na sat, te u vazduhu ostane do 30 minuta.\nSvakome je već jasno koja je funkcija drona, ali se na YouTube platformi za svaki slučaj pojavio i promotivni video koji prikazuje dron dok kidiše na udaljene mete.\nČini se da kompanija želi da dron vrlo brzo postane dostupan, a po pristupačnoj ceni, i da bude jednostavan za upravljanje, što pomalo zabrinjava, budući da se nije govorilo o tome na koje će se sve načine regulisati prodaja ove eksplozivne letelice.\nKreatori tvrde da će Kalashnikov letelica biti brža, preciznija, i da će moći da ponese duplo više eksploziva od dronova koje koriste teroristi.\nJoš uvek nije poznato koliko će dron tačno koštati, ali je više puta naznačeno da će cena biti više nego povoljna, budući da kompanija ovom napravom želi da opremi „manje armije“ koje nemaju dovoljno sredstava za kupovinu oružja.\nEksperti su već zabrinuti, te ovaj potez nazivaju „demokratizovanjem malih bombi“.\nIzvor: Engadget / Foto: Screenshot


Adler radio uređaj AD1159B cena, cene Srbija, prodaja Beograd Novi Sad Niš\nAdler radio uređaj AD1159B cene\ncena od 1.189,00 do 1.326,00 din | prodavnica (3)\nEPonuda nije internet prodavnica već Vam omogućava da brzo i lako nađete Adler radio uređaj AD1159B po najjeftinijoj ceni. Naš cilj je da kupci budu što bolje informisani o ponudi Adler radio uređaj AD1159B na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Adler Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adler radio uređaj AD1159B sa PRODAVCEM. EPonuda ne može da garantuje potpunu tačnost specifikacije i slika za Adler radio uređaj AD1159B. Pre kupovine, podatke za Adler radio uređaj AD1159B proverite na sajtu PROIZVOĐAČA.


11. фебруара 2019. Novi Sad, Vesti\nOd danas pa do petka15. februara na SPENS-u će se održati manifestacija „Od vina do ljubavi“ povodom obeležavanja Svetog Trifuna i Dana zaljubljenih. Manifestacija će se održavati svaki dan od 8:00 do 20:00 čsova na SPENS-u koji će biti pravo mesto za kupovinu poklona. Biće izloženi proizvodi starih zanata, ukrasi za kuću, bižuterija, zdrava hrana i kozmetika, med i pčelinji proizvodi. Pored prodajne izložbe u četvrtak, 14.2.2018. u 18:00 sati biće organizovan muzički program u organizaciji Tibora Lato i muzičke radionice ,,MILA“ u kom će nastupiti polaznici solo pevanja.


Informacija o novom korona virusu na dan 7. jul 2020. godine u 15 časova\nU Republici Srbiji je do 15 časova 7. jula 2020. godine registrovano ukupno 16.719 potvrđenih slučajeva kovid-19.\nMinistarstvo zdravlja je saopštilo da je u poslednja 24 sata u Srbiji preminulo 13 osoba od posledica koronavirusa.\nUkupan broj aktivnih slučajeva u ovom trenutku je 2.942, a trenutno se na respiratorima nalazi 110 pacijenata.\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je da je, zaključno sa današnjim danom, u ustanovama socijalne zaštite i domovima za smeštaj odraslih i starih potvrđeno prisustvo koronavirusa kod devet korisnika i 30 zaposlenih.\nUkupan broj izlečenih korisnika ustanova socijalne zaštite iznosi 638, a broj izlečenih osoba koje su zaposlene u ustanovama socijalne zaštite 228.\nU Opštoj bolnici u Novom Pazaru, koja je u potpunosti kovid bolnica, trenutno se leči 363 pacijenta, od čega je u poslednja 24 sata primljeno 29 pacijenata, a tri su transportovana u tercijarne zdravstvene ustanove, javlja Beta.\nKoordinator Ministarstva zdravlja za Kovid 19 Slobodan Milisavljević je rekao da je u Novom Pazaru osmoro pacijenata na respiratorima.\nMilisavljević je rekao da u Novom Pazaru ima još uvek kragujevačkih lekara i medicinskih tehničara koji su među prvima pritekli u pomoć kolegama u Opštoj bolnici.\nDodao je da u poređenju sa prethodnom nedeljom kada su bili samo zdravstveni radnici iz Kragujevca i Kraljeva, sada se sve veći broj lekara i tehničara iz Srbije prijavljuje da volontira u Novom Pazaru.\n„Sa druge strane, naredbom ministra Lončara, svi lekari i medicinski tehničari koji su bili na birou za zapošljavanje su primljeni u Opštu bolnicu Novi Pazar, tako da je kadrovska situacija, kada se dodaju i vojni lekari, sada mnogo bolja“, rekao je Milisavljević u razgovoru za portal Glas Šumadije.\n„Danas jedna ekipa iz Ministarstva zdravlja u saradnji sa Vojskom Srbije odlazi u Tutin kako bi sagledala situaciju i poboljšala uslove za lečenje pacijenata, po istom obrascu kao što je urađeno u Novom Pazaru i Sjenici“, rekao je Milisavljević.\nRadnici fabrike „Zastava oružja“ otići će na dvonedeljni kolektivni godišnji odmor u ponedeljak 13. jula, rečeno je agenciji Beta u toj fabrici.\nOd srede do petka većina radnika će biti na plaćenom odsustvu ili će koristiti „zarađene“ dane, dok će za to vreme u fabrici biti organizovan samo minimum procesa rada.\nDirektor za tehničko-tehnološke poslove i proizvodnju Zoran Šušić je rekao da se još samo danas radi uobičajeno u dve smene pre odlaska radnika na pauzu.\nKazao je da je ovakvu odluku doneo Krizni štab fabrike zbog epidemiološke situacije izazvane širenjem korona virusa.\nPrema rečima Šušića, u poslednjem talasu epidemije, korona virus je potvrđen kod 23 radnika fabrike „Zastava oružje“.\nZbog epidemije korona virusa, izmenjen je ranije utvrđeni plan za korišćenje kolektivnog godišnjeg odmora.\nNaime, trebalo je da oružari koriste jednu sedmicu kolektivnog odmora u julu, a drugu u avgustu.\nZbog vanredne situacije uvedene zbog povećanog broja novozaraženih korona virusom Kovid -19, Gradska uprava podseća građane da u cilju smanjenja rizika od infekcije i očuvanja njihovog zdravlja i zdravlja zaposlenih, svoje zahteve dostavljaju elektronski putem ranije otvorenog mejla pisarnica@kg.org.rs.


ELEKTRONSKI SERVISI PORESKE UPRAVE: Prijava više od 25 miliona | Novosti.rs\nELEKTRONSKI SERVISI PORESKE UPRAVE: Prijava više od 25 miliona\n05. 11. 2018. u 14:02\nOD uvođenja obaveznog podnošenja poreskih prijava elektronskim putem, poreski obveznici su na ovaj način podneli više od 25 miliona elektronskih poreskih prijava\nOD uvođenja obaveznog podnošenja poreskih prijava elektronskim putem, poreski obveznici su na ovaj način podneli više od 25 miliona elektronskih poreskih prijava. Najveći broj prijava, podnetih putem elektronskih servisa na portalu e-Porezi, odnosi se na pojedinačne poreske prijave o obračunatim porezima i doprinosima, zatim PDV prijave i poreske prijave za porez na dobit pravnih lica, saopšteno je iz Poreske uprave (PURS).\n- Tokom 2018. godine, na mesečnom nivou se u proseku podnese oko 525.000 elektronskih poreskih prijava - ističu u PURS.\nPored elektronskih servisa za podnošenje poreskih prijava, poreski obveznici koriste i elektronski servis za podnošenje i obradu zahteva za upitom stanja na svojim poreskim računima.\n- Od uspostavljanja ovog elektronskog servisa, putem portala e-Porezi podneto je i obrađeno više od sedam miliona zahteva za upitom stanja na poreskim računima - napominju u Upravi.\nKako ističu, početkom 2018. godine, Poreska uprava je završila ciklus prevođenja "papirnih formi" poreskih prijava u elektronski oblik, tako da poreski obveznici za sve prihode koje administrira Poreska uprava, imaju mogućnost podnošenja elektronskih poreskih prijava posredstvom portala e-Porezi.


Pobeda nad Italijom - Srbija u FINALU Evropskog prvenstva\nSrbija će sutra u finalu od 18:30 igrati za treće zlato na EP\nIzabranice Zorana Terzića sutra će u finalu braniti titulu osvojenu pre dve godine na šampionatu Evrope u Azerbejdžanu i Gruziji.\nSrbija će sutra u finalu od 18:30 igrati za treće zlato na EP, a rival će im biti bolji iz duela Turska-Poljska.\nKao u prvom setu, Italija je povela sa 4:1, a Srbija serijom 3:0 poravnala rezultat. Ponovo je Italija stekla 3 poena viška i vodila sa 8:5, a Srbija posle sjajnih blokova, Veljkovićeve protiv Sorokaite i Mihajlovićeve u duelu sa Egonu, izjednačila na 9:9. Posle tajm – auta Italije, pogrešila je Foli, a zatim Egonu, pa je Srbija serijom 5:0 stigla do vođstva 11:9. Povela je Srbija u nastavku sa 16:12 i 17:13, a Italija serijom 6:0 povela sa 18:17. Izjednačila je Buša, a posle greške Egonu Srbija je ponovo povela – 19:18. Igralo se zatim poen za poen, da bi Srbija, odličnim servisima Bjanke Buše, uz dve greške Egonu, stigla do 23:20. Mihajlovićeva je donela Srbiji tri set lopte – 24:21, da bi posle nove greške Egonu, Srbija rešila drugi set u svoju korist sa 25:21.\nU četvrtom setu Srbija je vodila sa 4:1, pa 7:4, a Italija smanjila na 7:6. Izjednačila je Italija na 9:9, a Srbija sa tri vezana poena stiže do 12:9. Povela je Srbija sa 15:10, pa 17:11, ali je Italija smanjila na 17:14. Posle tajm – auta Terzića, Boškovićeva je smečom povećala na 18:14, a Mihajlovićeva blokom, 1 na 1 protiv Egonu, na 19:14. Greška Egonu donosi Srbiji vođstvo od 20:14, da bi potom Italijanke smanjile na 20:17, pa je ponovo Terzić tražio tajm – aut. Poentirale su Italijanke za 20:18, a Srbija zatim prekinula seriju rivala, zahvaljujući servis greški Italije, a Mina Popović blokom Srbiji donosi prednost od 22:18. Posle "pecanja" Egonu, Srbija je stigla do 24:19, da bi Mina Popović realizovala drugu meč loptu za konačnih 25:20 i 3:1 za plasman u finale prvenstva Evrope.\nizvor: rtv.rs, agencije, foto: Odbojkaški savez Srbije\nevropsko prvenstvo reprzentacija srbija


Žene smeši vam se LEPA BUDUĆNOST: Ovog leta ova tri horoskopska znaka proganjaće samo IMUĆNI i ZGODNI MOMCI – Srbijausrcu\nŽene smeši vam se LEPA BUDUĆNOST: Ovog leta ova tri horoskopska znaka proganjaće samo IMUĆNI i ZGODNI MOMCI\nby admin October 8, 2021, 3:03 pm 999 Views\nOva astrološka predviđanja će posebno pogodivati damam rođenim u znaku ovna, jer one toliko strastveno ulaze u vezu, one se jednostavno prepušta leptirićima u stomaku. Njima će prilaziti privlačni, zgodni i lepi muškarci, koji su pritom veoma situirani.\nI žene ovog horoskopskog znaka imaće sreće da upoznaju i ostvare veoma ozbiljnu vezu sa bogtim muškarcima. Ženanma blizancima biće to posebno uzbudljivo jer obožavaju ulazak u novu vezu i da osete privlačnost. Ipak, astrolozi predviđaju da njihove veze započete ovog leta neće dugo trajati.\nVage se mogu čak udati, ukoliko to žele. Muškarci će osetiti da su žene vage odane u ljubavi i da nisu sklone sukobu. One znaju toliko da vole svoje partnere da bi im sve dale i napravile sve za njih, a to će se vagama ove godine veoma isplatiti finansijski.


"Ovde su mi uvek ista očekivanja. Čeka nas teška utakmica, krvava utakmica, sa puno kontakta. Moramo biti čvrsti, jako pametni... a nismo uvek bili pametni. Moramo shvatiti šta možemo, a šta ne možemo da uradimo", istakao je najpre strateg Brose Baskets Bamberga, koji ima učinak 2-2 u Evroligi, baš kao i beogradski crveno-belih.\nProšle godine Trinkjeri je u Beogradu istakao da u evropskoj košarci važi pravilo "koliko para - toliko muzike", a Zvezda je u međuvremenu prodala većinu igrača iz minule sezone, kako bi imala budžet dovoljan za funkcionisanje kluba.\n"Nisam tako uveren u to da nema novca... Zvezda uvek nađe. Veliki respekt imam za nju, ona uvek nešto napravi! Izuzetnu ekipu je oformila, ima dobre veterane, ima i igrače koji su imali lošu sezonu, pa tako Ročesti sada ima veliku motivaciju. Meni Zvezda jako, jako lepo deluje, mislim da je to jedan plej-of tim, sto odsto je tako", rekao je italijanski stručnjak.\nGovoreći o svojoj ekipi, uporedio je situaciju u taboru Bamberga i beogradskih crveno-belih:\n"Bilo nam je jako teško u prve dve utakmice, a onda smo našli način da preživimo. To, naravno, nije dovoljno, ali mi smo izgubili kostur ekipe. Zvezda je, sa druge strane, zadržala Bjelicu i Lazića. To je dovoljno da, ko dođe, samo pogleda njih - i zna gde će staviti patike, gde majicu, kako da se probudi, šta da uradi. Meni je ostao samo Nikos Zizis i imamo mnogo posla. Ali, u poslednjih dana smo možda shvatili kako možemo da igramo", rekao je Trinkijeri.\nU ODLIČNOJ FORMI Bjelica je "namestio" ruku za Bamberg /VIDEO/ VIDEO\nOn se na kratko osvrnuo i na činjenicu da u ekipi ima bivšeg Zvezdinog kapitena, Luku Mitrovića.\n"Što bi se reklo u Italiji, 'Mora on još mnogo paste da jede'. Iskustvo, na to mislim. Dobar je momak, imao je neke dobre momente, imao i teške. Luka ima 23 godine, prvi put je van Srbije, van Beograda, u novom timu i sistemu. Njemu samo vreme treba", ističe italijanski trener.\nZa kraj, u svom stilu je prokomentarisao sa kakvim ciljevima je ušao u novu sezonu:\n"Svaki trener kada počinje novi ciklus ima samo jedan cilj, da preživi. A ja želim lepo da preživim! Da mi ekipa ovako izgleda u oktobru i novembru, a da bude drugačija u martu", uz osmeh je zaključio Andrea Trinkijeri.


Zgrada Vijeća ministara BiH osvijetljena natpisom “DRR” – Haber.ba\nZgrada Vijeća ministara BiH osvijetljena natpisom “DRR”\nZgrada prijateljstva Grčke i Bosne i Hercegovine, zgrada Vijeća ministara BiH, osvijetljena je večeras natpisom “DRR” (disaster risk reduction), u cilju podizanja svijesti javnosti o značaju pristupa smanjenja rizika od katastrofa.\nzgrada vijeća ministara - Fokus\nNa taj način simbolično je obilježen Međunarodni dan smanjenja rizika od katastrofa povodom kojeg će Ujedinjene nacije (UN) u BiH i Ministarstvo sigurnosti BiH, uz podršku Ambasade Švicarske u BiH, u četvrtak, 13. oktobra, u Sarajevu organizirati i Sajam znanja pod sloganom “Znanje nas štiti!”.\nCilj sutrašnjeg sajma je da se poveća svijest javnosti i razumijevanje opasnosti i rizika od katastrofa koji su specifični za BiH te da se predstave pristupi smanjenju rizika i spremnosti na nesreće, javlja “Fena”…\nSajam predstavlja jedan od koraka koje UN i Ministarstvo sigurnosti poduzimaju u saradnji sa svim domaćim nadležnim institucijama da bi se radilo na smanjenju rizika od mogućih katastrofa i boljoj pripremljenosti za odgovor na nesreće.\nTo pitanje je od izuzetne važnosti za BiH, čija se izloženost nepogodama pokazala tokom 2014. godine, kada je pored gubitaka ljudskih života nastala materijalna šteta veća od dvije milijarde eura.\nTeme:izdvojeno, osvijetljena, Sarajevo, Vijeće ministara BiH, zgrada


Srbi očekuju učešće u novoj vladi Banjaluka.com\nSrbi očekuju učešće u novoj vladi\nObjavljeno: 12. 12. 2011\nPotpredsjednik Samostalne demokratske srpske stranke (SDSS), Milorad Pupovac, očekuje da će Srbi u novoj vladi Hrvatske biti “u nekoj koaliciji”, bez obzira što izborni pobjednici imaju mogućnost da sami formiraju kabinet.\nPupovac je rekao da su članovi SDSS-a razgovarali sa budućim premijerom Zoranom Milanovićem i drugim predstavnicima Kukuriku koalicije o učešću u novoj hrvatskoj Vladi, ali da će zvanični razgovori biti obavljeni kada predsjednik Ivo Josipović povjeri manadat za sastav vlade Milanoviću.\n“Ne znam koliko je realno očekivati da dobijemo najviše funkcije, ali svakako očekujemo da učestvujemo na nižim nivoima vlasti. Do sada smo, osim potpredsjedničkog mjesta, imali dva sekretara u Vladi, nekoliko pomoćnika ministara, nekoliko direktora uprava”, rekao je Pupovac za “Večernje novosti” i dodao da je najbitnije da vlada ponudi funkcionalna rješenja za mjesta koja su važna za srpsku populaciju.\nPotpredsjednik SDSS-a od nove Vlade očekuje da se riješe problemi izbjeglica, obezbijede stambena prava, nađe rješenje u vezi sa penzijama.


25.06.2021 u 13:35\nKotlarnice usred grada\nŽelimo da ukažemo na novi-stari način grejanja koji negativno utiče na ekologiju i zaštitu životne sredine u Beogradu. Ti novi načini grejanja u gradu Beogradu su grejanje velikih stambenih objekata na pelet (čvrsto gorivo) i putem toplotnih pumpi. U poslednje vreme investitori nove stambene objekte greju tako što u zgradi zidaju dimnjake i kotlarnice koje za gorivo koriste pelet. Trenutno se u Beogradu u opštini Palilula grade dve takve zgrade, koje će dnevno sagorevati 10 i 20 tona peleta. Pelet se proizvodi od drveta, a u kori drveta ima smole i sumpora (istina, manje nego u uglju), pa dimni gasovi sadrže štetne materije kao što su ugljen-dioksid, sumpor-dioksid, i praškaste materije PM 2,5 i PM 10, koje su dokazano štetne, a udišemo ih, i čija je koncentracija u nekoliko prethodnih\n24.05.2022 u 08:59\nNebenzja: Ukrajinska sajber armija biće pretnja i za Rusiju i za Zapad\n24.05.2022 u 08:57\n24.05.2022 u 08:50\nOko 20 zemalja najavilo nove pakete pomoći Ukrajini


Trener košarkaša Crvene zvezde Dejan Radonjić, pred gostovanje Olimpijakosu u 13. kolu Evrolige, ističe da njegovu ekipu očekuje još jedan težak duel u napornom ritmu utakmica.\n- Idemo u goste ekipi Olimpijakosa, odnos između naših klubova je dobro poznat, kao i kvalitet ekipe kluba iz Atine. Očekuje nas još jedna u nizu vrlo teških utakmica koje igramo tokom decembra. Bez obzira na izostanak Printezisa i Heketa, šampion Grčke ima toliko igrača ogromnog iskustva i kvaliteta koji mogu da igraju evroligaške mečeve na vrhunskom nivou - ekao je Radonjić.\nIskusni stručnjak je podsetio da Olimpijakos, kao i Crvena zvezda, još nema poraz u domaćem šampionatu.\n- Svesni smo da nas čeka izuzetno težak meč i izuzetno dobar i jak tim. Pokušaćemo da im pariramo i odigramo još jednu dobru utakmicu, koja nam dolazi na sredini u ovoj seriji napornih mečeva.\nUtakmica između Olimpijakosa i Crvene zvezde igra se u utorak od 20 sati u dvorani “Mira i prijateljstva”.


Vesti online / Vesti / Svet / Erdogan i Asad na pragu pomirenja\nPredsednici Turske i Sirije, Redžep Tajip Erdogan i Bašar el Asad, mogu se pomiriti ako Damask odobri vojnu operaciju turskih snaga protiv Kurda, piše "Špigl".\nNemački nedeljnik navodi da su Erdogan i Asad nekad bili prijatelji, čak su 2008. godine proveli odmor zajedno u turskom odmaralištu u Bodrumu. Međutim, nakon početka građanskog rata od njihovog prijateljstva nije ostalo ništa: Erdogan je nazvao Asada "teroristom“ i "ubicom“, taj je optužio turskog predsednika da podržava sirijske džihadiste.\nNa kraju je Erdogan nastavio da insistira na Asadovom svrgavanju, čak i 2015. godine kada se u sukob umešala Rusija. Međutim, poslednjih meseci kritike se sve više smanjuju. "Špigl“ to objašnjava jačanjem treće strane u konfliktu - kurdskih Odreda narodne samoodbrane.\nAko sporazum bude ponovo aktiviran, Turska može izvesti napad na Kurde u zamenu za priznanje Asada za zakonitog predsedinka Sirije. I Erdogan izgleda sve više je spreman na takav korak, piše "Špigl“.\nSVET Erdogan: Turska jedina zemlja koja se bori protiv terorista u Siriji


July 7, 2016 CRNA GORA, CRNA GORA, OSIGURANJE, SVE VIJESTI Leave a comment\nU okviru svojih društevno odgovornih aktivnosti, Sava Montenegro dva puta godišnje organizuje akcije dobrovoljnog davanja krvi. U ovoj akciji učestvovalo je oko 30 dobrovoljnih davalaca.\nCilj ove akcije je podizanje svijesti o značaju dobrovoljnog, nenamjenskog davalaštva krvi i obezbjeđivanje neophodnih zaliha krvi, koje uvijek nedostaju, naročito u ljetnjem periodu.\n“Sava Montenegro osiguranje ima dugu tradiciju donatorskog i društveno odgovornog poslovanja. Nadamo se da ćemo svojim primjerom motivisati građane da podržavaju akcije ovog tipa i budu učesnici u što većem broju sličnih.” – rekao je Nebojša Šćekić, izvršni direktor Sava Montenegro AD.\nŽelimo da pomognemo i onima koje ne poznajemo, pa ovu akciju sprovodimo kako bi uvijek bilo dovoljno krvi za one čije zdravlje, odnosno život, zavise od nje. Trudimo se da budemo mjesto odakle se pomoć nesebično pruža, i kada je u pitanju svakodnevna poslovna aktivnost, gdje se obezbjeđuje bolji život za klijente i njihove porodice, tako i mjesto na kom se sprovode različite humanitarne akcije.\nPrevious Savjet stranih investitora objavio Investicioni vodič


Волфганг Петрич: Решење за Косово мора бити европско - Нови Стандард\nVolfgang Petrič: Rešenje za Kosovo mora biti evropsko\n06.11.2019. 18:08 06.11.2019.\nPetrič kaže i da je bio začuđen što je EU bila dugo neaktivna, a trebalo je, štaviše, pitanje Kosova da proglasi važnim evropskim pitanjem\nRešenje za Kosovo i Metohiju mora biti evropsko, uveren je bivši izaslanik EU za Kosovo Volfgang Petrič. Petrič je povodom uočljivo povećanog angažovanja SAD oko rešenja Kosova ukazao da je važno da Vašington, kao svetska sila broj 1, pokaže interesovanje za ovaj problem, ali smatra da se solucija mora naći u dogovoru sa EU.\n“Rešenje u tom regionu mora biti evropsko. Zabrinut sam što se američka inicijativa dešava u vreme vakuuma dok stara Evropska komisija još uvek postoji, a nova je trebalo da preuzme posao”, objasnio je on u izjavi za Tanjug.\nPetrič kaže da EU treba što pre da bude aktivna po pitanju Kosova i sustigne u tome SAD, uključi je u svoje aktivnosti, jer, bez Vašingtona je, kako dodaje, teško doći do rešenja. Time, smatra, EU treba da pokaže svoje liderstvo. Petrič kaže i da je bio začuđen što je EU bila dugo neaktivna, a trebalo je, šta više, pitanje Kosova da proglasi važnim evropskim pitanjem.\n“Ne bih govorio da je to spoljnopolitičko pitanje, već unutarevropsko. Time bi trebalo uputiti signal da rešenje mora biti evropsko, a taj signal je izostao”, kritikovao je Petrič.\nIstovremeno, lider Samoopredeljenja Aljbin Kurti mora da pripazi da svojim izjavama “ne uništi” dijalog sa Beogradom, poručuje Petrič. On je ukazao da su Kurtijeve ekstremne izjave namenjene pre svega za unutrašnju upotrebu, ali, ističe, mora da pazi da ne dovede do kraha dijaloga, odnosno čak i do njegovog nazadovanja.\nTakođe, još uvek je otvoreno pitanje ko će biti budući premijer u Prištini – Kurti ili Vljora Osmani, koju opisuje kao veoma obrazovanu osobu, sa kapacitetom da nešto pokrene. Takođe ukazuje da u parlamentarnoj demokratiji treba poštovati postojeća pravila, a to znači da sve stranke koje su izabrane budu priznate kao potencijalni partneri.\n“Sada je važno da albanska većina priđe Srpskoj listi. Mislim da bi to bilo najbolje rešenje”, naglasio je Petrič koji je učestvovao sa konferenciji Mreže za razvoj biznisa u jugoistočnoj Evropi (SEEBDN) u Zagrebu. Izrazio je nadu da će, čim na dužnost stupi nova Evropska komisija, dodajući da je “evropska vlada” sličan vladi BIH po pitanju vremena formiranja, pokazati “punu aktivnost”. On je kazao da EU mora jasno reagovati na negativna događanja.\nKaže da je, nažalost, ispravan utisak da EU ne reaguje uvek, dodajući da se mora imati u vidu da sada u Briselu vlada haotično stanje, jer stara Komisija smatra da nije nadležna, a nova još nema nadležnosti da reaguje na stvari kao što je priča oko prebrojavanja glasova dijaspore na izborima na Kosovu i navodnim otrovima. “Ako EU želi da zadrži ulogu posrednika onda mora uvek reagovati, i to u oba pravca”, poručio je Petrič.\nIzvor Tanjug/Blic, 06. novembar 2019.\nPreporučujemoVolfgang PetričEvropska UnijaEUrešenje za Kosovo


ODRŽAN SASTANAK ZVANIČNIKA TUŽILAŠTVA BiH I STALNOG SUDSKOG VIJEĆA ZA RATNE ZLOČINE SUDA BiH\nCentralne teme sastanka odnosile su se na aktivnosti i preporuke za efikasnije procesuiranje predmeta ratnih zločina.\nGlavna tužiteljica Tužilaštva BiH, Gordana Tadić, sa svojim saradnicima i zvaničnicima Posebnog odjela za ratne zločine, održala je sastanak sa predstavnicima Stalnog sudskog vijeća za ratne zločine Suda BiH.\nSastanak spada u redovne aktivnosti u skladu sa Državnom strategijom za rad na predmetima ratnih zločina a na sastancima se razgovara o praktičnim pitanjima koja su bitna za efikasnost procesuiranja predmeta ratnih zločina i prevazilaženje poteškoća koje se pojave u praksi.\nNa sastanku je razgovarano i o preporukama datim nakon sastanka sa glavnim tužiocem pri MRMKS-u, g. Sergeom Brammertzom, a koje se odnose na ubrzanje procesuiranja predmeta ratnih zločina, te održavanje visokih pravosudnih standarda u procesuiranju predmeta.\nTakođer, jedna od tema sastanka odnosila se na ustupanje predmeta ratnih zločina na procesuiranje pravosudnim institucijama u susjednim zemljama, u slučajevima gdje su optužnice potvrđene a optuženi nedostupni pravosuđu BiH, a posebno u optužnicama koje su podignute u predmetima Kategorije II koji su proslijeđeni iz MKSJ-a, uz koordinaciju i nadzor Ureda tužioca pri MKSJ/MRMKS-u.\nOvo pitanje izuzetno je važno zbog postojanja više desetina predmeta u kojima su podignute optužnice, a optuženi se nalaze u susjednim zemljama. Rješavanje navedene situacije izuzetno je bitno u borbi protiv nekažnjivosti ratnih zločina u regionu.\nSastanci zvaničnika Tužilaštva BiH i Stalnog sudskog vijeća za ratne zločine održavaju se kontinuirano, sa ciljem ubrzavanja rada na predmetima ratnih zločina i bolje efikasnosti pravosudnih institucija u ovoj oblasti.